นบีอีซาอะลัยฮิสสลามเป็นพระเจ้าจริงหรือ ? [ ชัมซุดดีน หะกีม ซาดะฮฺ ] - บทความ - อุซเบก - PDF\nหัวข้อ: นบีอีซาอะลัยฮิสสลามเป็นพระเจ้าจริงหรือ ?\nผู้เขียน: ชัมซุดดีน หะกีม ซาดะฮฺ\nผู้ตรวจทาน: ชัมสุดดีน ดัรฆอมีย์\nคำอธิบายโดยย่อ: นบีอีซาอะลัยฮิสสลามเป็นพระเจ้าจริงหรือ ?\n« (Эй, Муҳаммад!) Сиз улар билан энг гўзал услубда баҳс қилинг»\n(Наҳл – 125)\nБу илмий баҳс 1991 йилда Швециянинг маркази Стокгольм шаҳрида машҳур Ислом таҳлилчиси Аҳмад Дийдот билан Христиан илоҳиётчиси, пастер Стенли Шобергларнинг орасида ўтгандир. Баҳс қисқартириб берилмоқда.\n…Менга «Исо худоми» деб номланажак илмий баҳсга қатнашсангиз деган талабнома юборибдилар. Ваҳоланки, мен бу мунозаранинг ташаббускори эмасман. Бироқ, мен бу таклифни қабул қилдим. Чунки менинг на мусулмонлар билан, на бошқа диндагилар билан аразлашувим йўқ. Мен барча инсонлар қатори мусулмонларни ҳам севганлигим туфайли бу ерга келиб турибман.\nМуҳтарам Аҳмад Дийдот жаноблари мени баҳсга чорлаган эканлар. Бироқ, кимдир бировлар менинг бу баҳсга иштирок қилмаслигимни маслаҳат бериб, уйимга қўнғироқ қилишди. Нега энди қатнашмас эканман?!\nШундай қилиб, ҳозир мен Ота – Худо, Ўғил – Худо ва Муқаддас Руҳга ибодат қилароқ, менга куч-қувват ва мадад беришларини илтижо қиламан! Мен бу учрашув кечасида Исонинг буюк номи шарафланиши учун ибодат қиламан! Менинг худойим ва халоскорим Исо-Тангрининг муқаддас ва бебаҳо номи ила сиғинаман! Омин!\nХўш? Исо худоми? Бу саволга Библиядаги Исонинг ўзи эълон қилган оятлар билан жавоб беришга тўғри келади. Муқаддас Қуръонни билган иймони дуруст мусулмонлар муқаддас сатрларни эҳтиром қиладилар ва Инжилнинг Худодан келган хабар эканига иймон келтирадилар деб ўйлайман.\nАлқисса, Иоанн (Юҳанно) инжилининг биринчи бўлимининг биринчи оятларидаёқ мана бундай дейилган:\n« Энг аввал Сўз бор эди ва Сўз Худода эди ва Сўз Худонинг Ўзи эди. У орқали ҳаммаси бошланди ва нимаики бошланган эса, Усиз бошланган ҳеч нарса йўқ. Унинг ичида эса умр бор эди.»\nХудо дегани мана шу! …Ундан кейин мана бундай дейилади:\nСўз тана (одам) бўлди ва меҳрга, ҳақиқатга тўлиб, биз билан яшаб турди. Биз Унинг шуҳратини, Отанинг ёлғиз гина Ўғлининг шуҳратини кўрдик!»\nБу – Исо эди! Шунингдек, Юҳанно инжилининг 8-боб, 58-қўшиғида айтилгандир:\n«Ҳақиқатни айтаман сизларга: «Иброҳим бўлгандан илгари мен бор эканман»\nБу жуда ажойиб! Библия Исонинг худо билан бир эканлигини салтанатли оҳангда эълон қилмоқда! Исо – бу худо кабидир! У билан бирдир! У (Исо-худо) Марямдан туғилиб, ер ҳаётига келгандан кейингина инсонга айланди. Исо Иброҳимга қадар ҳам абадий яшаб тургандир ва то абад Худо билан бирга яшай беражак!\nАувзу биллаҳи минаш Шайтонир-рожийм\nМарямнинг ўғли Масиҳ (Исо) фақат бир пайғамбардир холос. Ундан илгари ҳам кўп пайғамбарлар ўтгандир. Унинг онаси эса, ҳақгўй аёл эди. Уларнинг иккиси ҳам (барча одамлар сингари) овқат ер эдилар.\nМуҳтарам раис жаноблари, муҳтарам оға-инилар ва опа-сингиллар!\nҚудрати чексиз Аллоҳ таоло бу оятда бизнинг эътиборимизни жуда ҳам муҳим бир масалага бурмоқда. Бу муҳим нарса Марям ва унинг ўғли Исонинг барча инсонлар сингари овқат ейишлиги ҳақидаги ҳақиқатдир.\nМана шу ҳақиқатни баён қилиш билан бирга Аллоҳ таоло бизга ошқозонига озиқ-овқат истеъмол қилган махлуқотлар ҳеч қачон худо бўла олмаслигини ва уларга мутлақо ибодат қилиш мумкин эмаслигини таъкидламоқда. Рим Католик Черковининг вакиллари Биби Марямни худонинг онаси деб ибодат қилсалар, умумий христиан дунёси тирик худо деб Исога ибодат қиладилар. Аммо, менинг фикри ожизимча, худо озиқ-овқатга муҳтож бўлмайди. Ўзингиз ўйлаб кўринг, модомики, одам озиқ-овқатга муҳтож бўлар экан… ундан кейин табиий равишда… ҳожатхонага ҳам муҳтож бўлади. Бироқ ҳожатхона худо муҳтож бўладиган жой эмас! Ҳожатхонага қатнаган банда худо бўлолмайди, ахир! Энди, оятнинг давомига қулоқ солинглар:\n«(Эй Мухаммад!) далилларимизни уларга қандай баён қилганимизни кўргин. Кейин улар (ҳақиқатдан) қандай бурилиб кетаётганини (ҳам) кўргин.»\nДемак, Исо фақат Масиҳ ва Аллоҳнинг пайғамбарларидан бири холос. У ҳеч қандай худо эмас! Аллоҳ таъоло Қуръону Каримда Исо алайҳис салом ҳақида бундай деган:\n«Ўшанда фаришталар айтдилар: «Эй Марям! Филҳақиқат, Аллоҳ сенга Ўзи тарафидан бир Сўзни хушхабар қилиб беражак. Унинг номи Масиҳ Исо бин Марям бўлиб, дунё-ю охиратда ҳурматли ва (Аллоҳнинг) яқинларидан бўлажак!»\nБу оятда Аллоҳ таоло Исонинг икки турли даражаси ҳақида хабар бераяпти:\n1 – Масих\n2 – Аллоҳнинг яқини.\nҲа. Исо алайҳис салом дарҳақиқат Аллоҳга яқин пайғамбарлардан бири. Аллоҳ таъоло ўша яқинлик белгиси сифатида унга «Масихлик» мўъжизасини бергандир. «Масиҳнинг» маъноси «силагувчи» демак. Яъни Исонинг силашлиги оқибатида Аллоҳ изни билан кўр кўзлар очилиб, ўликлар тирилгандир. Бу масалага кейинчалик бафуржа тўхталамиз.\nШундай қилиб, Исо алайҳис салом Масих ва Аллоҳнинг яқини. Бироқ, асло худо эмасдир! Биласизларми, мен дунёнинг кўплаб мамлакатларида мана шу хусусда кўп баҳс-у мунозараларни ўтказдим. У мунозара пайтида доим мен христиан биродарларга мана бундай деб мурожаат қиламан: «Барака топкурлар! Менга бир яхшилик қилинглар-чи! Агар Исонинг худолиги чин бўлса менга Библия китобларидан Исонинг ақалли бир гина «мен – худоман» деган сўзини топиб беринглар-чи! Ёки Библияларнинг бирон жойидан Исонинг «менга ибодат қилинглар» деган сўзини топиб беринглар-чи!»\nПастер Стенли менга ўзининг Библиясини очиб, далил тариқасида у ер бу ерини кўрстиб оввора бўлаяпти. Хўш? У ерда нима айтилибди? Исонинг « мен – худоман. Менга ибодат қилинглар» деган сўзлари ёзилибдими? Йўқ! Ундай сўзлар Библияда мутлақо йўқ!\nЮҳанно инжили фақат сизларга «энг аввало Сўз бўлган. Ва Худонинг Ўзи сўз эди…» деган каби унча аниқ бўлмаган тушунчаларни айтади. Мен христианларинг илоҳиётчи олимларидан сўрар эдим: Юҳанно бу сўзларни қаёқдан топган? Бу сўзларни ахир Юҳаннога қадар Грек файласуфлари айтиб юришган эди-ку! Грек файласуфлари ҳам ўз навбатида бу калималарни энг дастлабки Грек файласуфларидан бири бўлган Геродотдан ўрганишгандир. Демак, инжилдаги «Энг аввало Сўз бўлган» деган «оят» Худонинг ҳам Исонинг ҳам сўзи эмас!\nМен Исони севаман. Бироқ уни худо деб қабул қилмайман! Чунки у ҳеч қачон «менда худолик хусусияти» бор деб айтмаган. Аксинча, худолик хусусиятларини имкони борича ўзидан йироқлаштирган. Исонинг ёнига бир одам келиб «Эй, баркамол Устоз!» деб мурожаат қилганда, у ўзининг ким эканлигини тубандагича билдирган:\n« Сен нега мени «баркамол» (бенуқсон) деб айтмоқдасан? Ёлғиз Аллоҳдан бошқа ҳеч ким баркамол бўла олмайди!»\n(Матфей инжили. 19/17)\n…Баркамоллик сифатини аниқлаб олиш учун мен ҳозир пастер Стенли жанобларига қараб: «сиз мутлақо баркамол, бенуқсон зотсиз!» десам, у ҳар бир тарбияли одам сифатида «Йўқ, жаноб Дийдот, мен барча инсонлар сингари майда-чуйда нуқсонлардан холи бўлмаган оддий инсонман» деб жавоб бериши тайин. Исо ҳам ўта тарбияли инсон сифатида ўшандай жавоб берган. Ҳа. Агар у ростдан ҳам худо бўлса, «мен бенуқсон эмасман» деб иккиюзламачилик қилмас эди.\n… Пастер яна бир гапида Инжилдан Исонинг «мен Иброҳимга қадар ҳам бор эканман» деган сўзини мисол келтириш билан Исонинг худолигини ва худо билан БИР эканлигини исботламоқчи бўлди. Библияларда метафоралар (кинояли гаплар) жуда кўп учрайди. Масалан, кунлардан бирида Исо яҳудийларни лол қолдириб «сизлар қурган ибодатхонани мен уч куннинг ичида қура оламан» дейди. Яҳудийлар «Мумкин эмас! Аввалгилар ўттиз йилда қурган нарсани сен қандай қилиб уч кунда қура олардинг?!» деб эътироз билдирадилар. Яҳудийлар Исонинг сўзини тўғри маънода тушунишди, лекин у кинояли гап эди. Яъни Исо ўз вужудининг ичидаги ибодатхонани назарда тутган эди. Худди мана шу каби, пастер Стенли «Исо айтди» деб, мисол келтирган Библиядаги «Иброҳим бўлмасдан илгари мен бор эдим» деган калима ҳам кинояли сўздир. Исо бу сўзи билан мен Иброҳимга қадар ҳам Аллоҳнинг азалий илмида бор эдим демоқчи бўлган. Библиядаги Иеремия пайғамбарнинг китобини очинглар: биринчи боб, бешинчи қўшиқда Худонинг мана бундай сўзлари келтирилган:\n«Сени онангнинг ичида Мен яратганга қадар ҳам Мен сени билар эдим. Сен туғилмасдан аввал Мен сени муқаддас қилдим ва сени халқларга пайғамбар қилдим»\nҲа. Бизларнинг барчамиз туғилмасдан аввал ҳам Аллоҳнинг азалий илмида бор эдик. Энди… фақат шу сабабли барчамиз худо бўлишимиз керакми?!\nБарчамиз яхши билганимиздек, Исо алайҳис салом бундан икки юз аср илгари яҳудий аёлидан туғилган. Табиий туғилиш билан. Ўша вақтга қадар у ҳаётда бўлган эмас! Менга айтинглар-чи, агар у ҳаётда бўлган бўлса қаерда эди?! «Отаси» билан биргамиди? қандай кўринишда эди? Ўттиз ёшли эркак суратида эдими? Ундан кейин нима бўлган? Ёки Худо уни бошқадан нутфага айлантириб, Марямнинг бачадонига солиб, тўққиз ойдан кейин бошқадан туғилдими?! Сизларнинг даъво қилишингиз бўйича, Исо илгари худо бўлиб, Худонинг ёнида худо бўлиб яшаб, еб, ичиб… нафас олиб юрган бўлади да, ундан кейин Худо уни кичрайтириб, Марямнинг бачадонига солиб: «Энди , ўғлим… сен Марямнинг бачадонида тўққиз ой яшайсан. Кейин у сени бошқадан туғади» деган бўлиб қолади-ку?!\n… Чигалликнинг барчаси сизлар Библияни Грек таржимонлари орқали олганингиз сабабли пайдо бўлган. Улар (Библияни грек тилига таржима қилган қадимги греклар) қадимий иврит тилидаги асил манбаъларни таржима қилаётганда муқаддас китоб ичига ўзларининг (бутпарастлик ва кўпхудолик) ақидаларини қўшиб юборишган. Агар сизларнинг олдингизда энг аввалги иврит тилида ёзилган асил нусха Инжил сақланиб қолган бўлиб, ўз ақидангизни ўшандан олганингизда эди, бу қадар бош айлантирган муаммоларга дучор бўлмас эдингиз.\nШундай қилиб, ҳеч ким туғилмасдан илгари ҳаётга келмаган. Исо ҳам, Иеремия ҳам, Муҳаммад пайғамбар ҳам, пастер Стенли ҳам, Аҳмад Дийдот ҳам… Барчамиз илгари бор бўлганмиз. Лекин танамиз билан эмас. Биз Аллоҳнинг АЗАЛИЙ ИЛМИДА бор эдик.\nЭнди, мана бу мисраларга қулоқ солинг: Инжил. «Флилиппияликларга мактуб». 6-7- қўшиқлар. Исо ҳақидаги бу мисралар жуда ҳам таъсирлидир:\n«У худо қиёфасида бўлса ҳам худога тенг бўлишни ўлжа деб ҳисобламаган. Бироқ, қул қиёфасини олиб, одамга ўхшаб ҳамда тури бўйинча одам сиёғида бўлиб, ўзини-ўзи хорлаган.»\nБу – Инжилдир! Бу – биз ишонган Инжилдир!\nҲаворий Павелнинг Колоссадагиларга юборган мактубида (1/7) мана бундай ёзилган:\n« Барча (мавжудот) яралиб-тузилишидан илгари туғилган, кўринмаган Худога қиёфадош – У Ўзидир!»\n«Исо – Худо» деган сўзнинг маъноси - мана шу!\nЭнди Библиядаги мана бу машҳур мисраларга қулоқ солинг. Павелнинг яҳудийларга мактуби. Биринчи боп, учинчи қўшиқ:\n«Бу (ўғил) Унинг (худонинг) донғининг ва бор эканлигининг савлат-сиймоси бўла туриб, ўзининг кучли сўзи билан барча нарсаларни ушлаб туриб, бизнинг гуноҳларимизни мағфират қилиб, буюкликда шонли Худо тахтининг ўнг томонига ўтирди!»\nМана Исонинг Худо билан тенг эканлигининг далили! Бизнинг юрагимизда Исодан улуғ ҳеч ким йўқдир! У – подшоҳларнинг подшоҳидир! У – худодир! У – барча нарсаларнинг яратувчиси бўлган Худойи таоло билан баробардир!\nБиблияда Исонинг худолик хусусиятига эга эканлиги ва Худонинг қудратидек қудратга молик эканлиги ҳақида ҳам айтилган. Мана, эшитинглар:\n«…Чунки, Отаси (Худойи таоло) ўликларни қандай тирилтирса ва жон ато қилса ўғли


@ummatuz - Статистика канала Ummat.uz. Telegram Analytics\n@ummatuz Нравится 0\nИсҳоқжон домла Бегматовнинг телеграм тармоғидаги канали\n793 упоминаний канала\n28 Jan, 05:31\nILM IZLAB TV📖📚\n26 Jan, 06:22\n🕋 Rasululloh🤲Ummatlari 🕋\n19 Jan, 05:32\nКаналы, которые цитирует @ummatuz\nMuhabbat devoni | Ravshanbekحب✍\n28 Jan, 09:44\nUmmat.uz 28 Jan, 09:55\nXalqimizning ikki ulug‘ ustozi.\nUlardan keyin ularga o‘xshashini topa olmadik.\nRobbim o‘rinlarini to‘ldirsin.\nJuda o‘xshash bir holat bor. Robbim muvaffaq qilsa, yozaman.\n©Muhammad Odil Hamid\nKanalga ulanish uchun 👇\nUmmat.uz 28 Jan, 09:44\nРепост из: Muhabbat devoni | Ravshanbekحب✍\n• Ким Аллоҳнинг динига ҳизмат қилиш сабабидан севинса, Аллоҳ махлуқларини ҳам унга ҳизмат этишдан севинадиган қилиб қўяди.\n• Кимни Аллоҳнинг зикридан ичи қувонч туйса, Аллоҳ уни юзига қараганларнинг ҳам ичларини қувонадиган қилиб қўяди.\nЯҳё Ибн Муоз раҳимаҳуллоҳ\nUmmat.uz 27 Jan, 21:44\n«TOSHKENT VAQTI BILAN»\n•QUYOSH - 07:38\n•PESHIN - 12:41\n•ASR - 15:53\n•SHOM - 17:36\n•XUFTON - 18:53\n🕋(Namozni to'kis ado etinglar.\nAlbatta, namoz mo'minlarga vaqtida farz qilingandir).\nUmmat.uz 27 Jan, 18:22\nВас-васа туфайлик намоздан безиб кетдим нима қилишликга бошим қотябди?\nAссалому алейкум устозлар вас-васа туфайлик намоздан безиб кетдим нима қилишликга бош қотябди, намозни ўқимасам вас-васа йўқ. Намозни бошласам вас-васа ҳам бошланади ҳудди ел чиқиб кетганга ўхшайди. Шу туфайлик тахорат олавераман, олавераман зерикиб кетаман нима қилишликга бош қотябди? Илтимос тўлиқ жавоб берсангиз Aллоҳ илмизни зиёда қилсин рахмат.\n•----- савол юбориш -----•\nUmmat.uz 27 Jan, 18:15\nБировга пул бериб кейин ундан берилган пулдан қиймати баланд нарса олса бўладими албатта томонлар розилиги билан?\nUmmat.uz 27 Jan, 14:47\nМени соҳам График дизайнер...\nAссалому алайкум узр безовта қилдим. Бир саволга жавоб тополмаяпман илтимос қўлдан келганча жавоб берсангиз. Мени соҳам Графика дизайнерли реклама махсулотларга дизайн қилинаётганда ғоя оламиз яъни идеа. Интернетдан бир инсонни ишларини кузатиб кўриб ғоя оламиза. Кўп ҳолларда бирор бир одамни ишига ўхшатиб иш қиламиза кўпия бўлади. Шу иш харом ҳисобланадими ёки йўқми? Саволимга жавоб топишда ёрдам берсангиз. Жавоб учун олдиндан раҳмат Aллоҳ рози бўлсин!\nUmmat.uz 27 Jan, 14:42\nРепост из: Ustoz Is'hoqjon domlaning maruzalari\nШайх Муҳаммад Мутаваллий Шаъровий роҳимаҳуллоҳнинг машҳур 7 та айтган гаплари:\n1. "Ҳақ гапни айта олмайсанми, унда ботилга қарсак чалма!".\n2. "Агар сенга ҳасад (ҳавас маъносидаги) қилувчини топа олмаяпсанми, унда сен мувафақиятсизсан!".\n3. "Киши Аллоҳнинг мулкида Аллоҳ ҳоҳласагина ҳукм қила олади".\n4. "Аллоҳга беришлиги учун эмас, балки, сиздан рози бўлишлиги учун ибодат қилинглар. Агар У Зот сиздан рози бўлса, неъматлари ила сизни ҳайратга солади!".\n5. "Мусулмонлар диёрида фақир кишини кўрдингми, билки, у ерда унинг молини ўғирлаган бой бор!".\n6. "Отаси бор кишида қўрқув бўлмайди. Роббиси бор кишида нимадан қўрқув бўлсин?!".\n7. "Башарнинг қиладиган тадбиридан қўрқма! Унинг қўлидан келадиган энг катта иши Аллоҳнинг иродасини амалга ошириш, холос!".\nUmmat.uz 27 Jan, 14:34\nАЛЛОҲ ТАОЛО БАНДАСИГА БАЛО ЮБОРИБ ҲАМ ҲИДОЯТГА БОШЛАР ЭКАН.\nUmmat.uz 26 Jan, 21:58\n•QUYOSH - 07:39\n•ASR - 15:52\n•SHOM - 17:35\n•XUFTON - 18:52\nUmmat.uz 26 Jan, 19:24\nСинов пайтида туриб беролмаган мўмин ҳақиқий мўмин бўлолмайди!\nUmmat.uz 26 Jan, 19:02\nКелажагимни ҳаром устига қуришни истамайман. Гуноҳимни қандай тузатсам бўлади илтимос маслаҳат беринг?\nУстоз илтимос саволимни эътиборсиз қолдирманг. Мени ҳолатимдаги ўқувчи ва ота-оналар жуда кўп. Зора улар ҳам шу сабаб инсофга келишар. Телеграм каналидан жавобингизни интизорлик билан кутаман бу мен учун жуда муҳим.\nAссалому алайкум яқинда ижтимоий иллатлар ҳақидаги маърузангизни эшитдим. Мен 11 чи синфда ўқийман. Кичкина синфларда аъло баҳоларга ўқиган эдим. Кейинчалик 8-9 чи синфда турли сабабларга кўра ўқишга қизиқишим йўқолди. Бошқа синфдошларимда ҳам шу аҳвол. Лекн барибир синфда энг яхшиларидан бири эдим. Табиийки устозлар бизга 5 баҳо қўйишни давом эттиришди чунки агар билмимизга яраша қўйишса бутун синф қолоқлиги маълум бўлиб синф раҳбари ва директор раҳбариятдан гап эшитарди. Бу ҳамма синфларда бор. Ҳеч бўлмаганда синфдан 1 ёки 2 та аълочи ўқувчи чиқиши керак. Гарчи муносиб бўлмасакда ҳарҳолда қолганларга нисбатан тиришқоқ бўлган ўқувчилар 9чи синфда қизил аттестат олишимиз керак эди. Буни устозларимиз айтишарди. Лекин йил якунида синф раҳбарим турли баҳоналар қилиб менга қизил диплом берилмаслигини баҳоларим орасида 4-3 тушиб қолганини айтди. Ота-онам мени бошидан қизил олади деб умид қилиб юришарди. Буни эшитиб ойим директорни олдига чиқдилар. Баҳоларимни тўғрилаш учун пора сўрашди. Ота-онам бошида иккиланишди, кейин келажагингга таъсир қилиши мумкин. Шу пайтгача ҳаракат қилдик энди шу ерга келганда ҳаммасига қўл силтаб кетмимизку, дея иш битгандан сўнг, пора эмас ҳадя сифатида деб устозимни рози қилишди. У пайт ҳаром-ҳалолга уқадар тақво қилмасдик. Мен қаршилик қилмадим. Институтларга топшираётганимда қизил диплом кўпроқ манфаат келтиради олтин медали борларга қандайдир енгилликлар бўлади деб айтишганди. Aллоҳ ҳидоят бериб энди гуноҳимни тушундим. Энди бу йил олтин медал беришмоқчи лекин мен бунга муносиб эмасман воз кечай десам ҳужжатларим раҳбариятга кетиб бўлган. Ўзгартириш энди имконсиз деб қўрқаман. Келажагимни ҳаром устига қуришни истамайман. Гуноҳимни қандай тузатсам бўлади илтимос маслаҳат беринг?\nUmmat.uz 26 Jan, 18:58\nУйимизда мушук бор. Шуни “кастрация" яъни бепушт қилдириш мумкинми?\nAссалому алайкум ҳурматли Исҳоқжон Мухаммад Домла! Aллоҳ умрингизни зиёда қилсин. Сиздан бир нарсани сўрамоқчи эдим: Уйимизда мушук бор. Шуни “кастрасия яъни бепушт қилдириш мумкинми? Мушук вақти соати билан халқ тилида айтганда куйлаш пайтида уйни ва ҳовлини ҳар ерига сийиб ҳалигиндай ишларни қилар экан ва асабийлашиб одамни тимдалашни бошлар экан. Aгар кастрасия қилинса шу ишларни қилмайди дейишяпти. Шунга сиздан сўрай деган эдим. Aгар тўғри келмайдиган гуноҳ иш бўлса умуман бу нарсани қилдирмайман. Олдиндан катта раҳмат!\nUmmat.uz 26 Jan, 15:30\nДомла мен бир қиз билан унаштирилганимга уч ойдан ошди...\nAссалому алайкум ва роҳматуллоҳи ва барокатуҳу! Домла мен бир қиз билан унаштирилганимга уч ойдан ошди. Унинг иймон эътиқоди суст ва намоз ўқимайди. Менинг хатойим иймон эътиқодини сўрамасдан рози бўлганим. Чунки кейинчалик Aллоҳ таоло кўнглига солар дердим лекин кундан-кун ёмон томонга ўзгараяпти. Шунга сизга савол билан мурожаат қиляпман. Нима қилишим керак? У билан кўришиш ёки телда гаплашиш ножоиз аслида, лекин у тушунмайди. Ҳозиргача кўришиб ва гаплашиб юрибман динни гўзал тарзда тушунтирсамда барибир тушунмаяпти. Саволни чўзиб юборганим учун узр.\nAллоҳ сиздан икки дунёда рози бўлсин!!!\nUmmat.uz 26 Jan, 15:27\nҚандай қилиб ичган қасамимни тўғриласам бўлади?\nAссалому алейкум. Сизларга саволим бор эди. Мен бир гуноҳ ишни ҳеч қачон қилмаслик учун ўзимга ишониб ўз ўзимга сўз бериб (фарзандларим ҳаққи бу гуноҳ ишни мен ҳеч қачон қилмайман) деб ўзимга ичдан қасам ичган эдим, лекин водариғ қасамимни бузиб қўйдим. Энди бутун дунёйим қоронғу, кунларим мазмунсиз ўтябти. Илтимос менга энди тўғри йўл кўрсатинг. Қандай қилиб ичган қасамимни тўғрилай? Нималар қилай илтимос тўғри йўл кўрсатинг. Ичган қасамимни юки мени қийнаб адо қилябти.\nUmmat.uz 26 Jan, 15:21\nМўмин киши Аллоҳнинг наздида зое бўлмайди!\n• Аллоҳга қасамки, агар таҳорат олаётганингизда бир чумолининг чўкишидан қутқариб қоладиган бўлсангиз, Аллоҳнинг наздида зое бўлмайсиз!\n• Аллоҳга қасамки, агар масжиддан бир ҳасни олиб, уни чўнтагингизга соладиган бўлсангиз, Аллоҳнинг наздида зое бўлмайсиз!\n• Аллоҳга қасамки, агар идишда бир луқма овқат бўлиб, уни аёлингизга тортиқ қилсангиз ва уни таомлантирсангиз, Аллоҳнинг наздида зое бўлмайсиз!\n• Агар сиз меҳмонни қарши олиб, уни яхши кутиб олсангиз ва икром қилсангиз, Аллоҳнинг наздида зое бўлмайсиз!\n• Агар сиз бир иш бошида бўлсангиз ва қўл остингиздагиларга табассум ила мамнун боқсангиз, Аллоҳнинг наздида зое бўлмайсиз!\n• Агар сиз аёлингизни толиққан ҳолатда кўрсангиз ва унга оз бўлса-да, таом тайёрлаш ёки идиш-товоқ ювишда кўмаклашсангиз, Аллоҳнинг наздида зое бўлмайсиз!\n• Мана шу каби солиҳ амалларнинг тури сон-саноқсиз!\n• Биргина уйингизда Аллоҳга олиб борувчи мингта йўл бор!\n• Фарзандларни тарбия қилиш, улар билан бирга ўтириш, инжиқликларига сабр қилиш, одобини гўзал қилиш, камчиликларини кечириш, кийинтириш, еб-ичириш ва аҳли-оилангиз билан ўтириш — буларнинг барчаси солиҳ амаллардир!\n• Сиз мўмин экансиз, ҳар бир ҳаракатингиз ва сукунатингиз Аллоҳнинг наздида солиҳ амал ҳисобланади!\n✍ Доктор Муҳаммад Ротиб Набулсий\nUmmat.uz 26 Jan, 15:06\nНАМОЗ ЎҚИШ,ТАВБА ҚИЛИШ ВАҚТИ КЕЛМАДИМИ❓


Исроил коронавирус туфайли карантин чораларини қайта жорий қилмоқда\n24 октябр 2020, Тошкент вақти: 08:36\nҚуддус кўчаларидан бири, 2020 йил марти.\nИсроил коронавирус инфекцияси тезлик билан ёйилиб бораётгани важидан 18 сентябрдан карантин чораларини қайта жорий қилади. Бу ҳақда якшанба куни бош вазир Биньямин Нетаньяху маълум қилди.\nСўнгги пайтларда бу мамлакатда кунига бир неча минг киши коронавирусга чалинмоқда, бунинг ортидан Исроил жон бошига хасталикни юқтириб олиш бўйича дунёдаги олдинги ўринлардан бирига чиқиб олган.\nКарантин камида уч ҳафта (9 октябргача) давом этиши кутилмоқда. Бу давр оралиғида Исроилда яҳудийларнинг синагогаларда кўплаб киши йиғиладиган бир неча байрами бўлиб ўтиши керак. Аввалроқ ҳукуматдаги вазирлардан бири карантин чоралари диндорлар ҳуқуқларини бузишини айтиб, бу чораларга қарши норозилик ўлароқ истеъфога кетган.\nКелаётган жума кунидан бошлаб Исроилда мактаблар, ресторанлар, савдо марказлари ва меҳмонхоналар ёпилади. Одамларнинг ўз уйларидан 500 метрдан нари масофага чиқиши тақиқланади. Қатор шаҳарларда комендантлик соати ҳам киритилган. Бироқ бу чоралар баҳорда киритилганидан кўра юмшоқроқ. Баҳорда одамларга узрли сабабсиз уйини тарк этиш ҳам тақиқлаб қўйилганди. Баҳордаги қатъий чоралар, мутахассисларга кўра, Исроилда коронавирус тез тарқалишининг олдини олган.


03 июл 2022, Тошкент вақти: 23:55\nЎрикзорликларнинг норозилик чиқиши. 6 август. 2020 йил.\n7 август куни Тошкент шаҳар Учтепа тумани Ўрикзор, Кўксарой ва Зарафшон маҳалласида яшовчи аҳоли Ўрикзор даҳасини Тошкент вилоятининг Зангиота туманига қўшиш қарорига норозилик билдириб, ҳукуматга петиция йўллади.\nАйни пайтда Тошкент вилоятининг Қибрай туманига қўшилиши режаланган пойтахтнинг Мирзо Улуғбек тумани Улуғбек маҳалласи (Улуғбек шаҳарчаси) аҳли ҳам ҳукуматга ёзилган норозилик мактубига имзо тўпламоқда.\n6 август куни 300 га яқин ўрикзорлик ҳукуматнинг Ўрикзор даҳасини Зангиота туманига қўшиш қарорига норозилик билдириб, эрталаб ва кечқурун Ўрикзор маҳалласи марказига йиғилди.\nҲукумат президентга 5 август куни тақдим этган Тошкент шаҳри ва вилояти Бош режаси лойиҳасига кўра, пойтахтнинг 1010 гектар майдони, жумладан, Ўрикзор даҳаси ва Улуғбек шаҳарчаси ҳудуди Тошкент вилоятига ўтказилади.\nОзодлик гаплашган Давергеодезкадастр мулозими Ўрикзор даҳаси ва Улуғбек шаҳарчасини пойтахт тасарруфидан чиқариш таклифи Тошкент шаҳар ҳокимлигига тегишли эканини таъкидлади.\n6 август куни икки марта норозилик чиқиши қилган ўрикзорликлар ҳукуматга ўз норозиликларини петиция кўринишида йўллашди.\nGazeta.uz нашрида эълон қилинган петицияда, президентдан ушбу масалани адолат билан кўриб чиқиш, маҳалла аҳоли фикрини инобатга олган ҳолда, Ўрикзор даҳасини Тошкент шаҳри таркибида қолдириш сўралган.\n6 август куни соат 11 ларда Ўрикзор, Кўксарой ва Зарафшон маҳалласида яшовчи тахминан 300 га яқин одам ҳукуматнинг Ўрикзор даҳасини Тошкент вилоятининг Зангиота туманига қўшиш қарорига норозилик билдириб, кўчага чиқди.\nТўпланганлар¸ туман раҳбарлари норозилар билан учрашиб, улар шикоятини шаҳар ҳокими Жаҳонгир Ортиқхўжаевга етказишга ваъда бергани ортидан тарқалди.\nКечки соат 6 да ўрикзорликлар шаҳар ҳокимлиги раҳбарлари билан учрашиш истагида яна йиғилди.\nИкки соатча Ўрикзор маҳалласи марказида йиғилиб турган норозилар олдига бу сафар раҳбарлардан ҳеч ким келмади.\nЎрикзорликлардан 12 киши Ортиқхўжаев билан учрашиш учун шаҳар ҳокимлигига олиб кетилганидан кейин йиғилганлар уйига тарқалди.\n“12 кишини Ортиқхўжаевнинг ўзи қабул қилибди. Жуда яхши муносабатда бўлибди. Ҳоким Ўрикзорни Зангиотага қўшиш ҳали лойиҳа экани, одамлар тўполон қилмасдан¸ лойиҳа натижасини кутиши кераклигини айтибди”, деди Озодлик гаплашган ўрикзорликлардан бири.\nОзодлик Ортиқхўжаев қабул қилгани айтилаётган 12 ўрикзорликдан бирортаси билан боғланиш имконига эга бўлмагани боис¸ҳозирча бу учрашув тафсилотларига эга эмас.\nПойтахтнинг Мирзо Улуғбек тумани Улуғбек шаҳарчаси аҳолиси ҳам Қибрай туманига қўшилишга қарши.\nШаҳарча аҳолиси 6 август куни Телеграм каналида махсус гуруҳ тузиб, ўз норозилигини қандай билдириш режасини тузмоқда.\n“Биз ўрикзорликларга ўхшаб кўчага чиқмоқчи эмасмиз. Биз юристлар, депутатлар билан маслаҳатлашиб, ўз норозилигимизни билдириб, имзо тўпламоқчимиз. Ҳозир ҳукуматнинг асосий идораларига жўнатишни режалаштирган мактуб тексти устида ишлаяпмиз. Эртага соат 10дан бошлаб имзо тўплашни бошлаймиз. Ҳар бир кўчага одам бириктирдик. Уйма-уй юриб, имзо тўплаймиз. Лекин карантин қоидаларига амал қиламиз. Буни пухта режалаштиряпмиз, бизни карантинни бузганликда айбламасликлари учун. Шаҳарчамизда 7500 одам яшайди. Ҳар бир одам имзосини олишга ҳаракат қиламиз”, деди имзо тўплаш тадбири ташкилотчиларидан бири.\nНорозилик сабаби нима?\nКўксарой маҳалла фаолларидан бири аҳоли нима учун Зангиота тумани ҳудудига қўшилишига қаршилигини шундай изоҳлади:\n“Адрес ўзгарса, ўз-ўзидан ҳужжатларни ҳам ўзгартириш керак бўлади. Биринчидан, кўпчиликда машина бор, давлат рақамини ўзгартириш керак. Кейин кадастр, прописка ўзгаради. Булар ҳаммаси одамлар учун ортиқча харажат. Кейин биз барча ҳужжат ишлари учун Зангиотага боришимиз керак бўлади. Бу бизга узоқлик қилади. Кейин даволаниш учун ҳам Зангиотага боришга тўғри келади. Бу ҳам бизга анча ноқулай”.\nЎрикзор маҳалла йиғини ходимларидан бирига кўра, ўрикзорликлар агар ўз ҳудуди пойтахт тасарруфидан чиқарилса¸ кўп нарсани йўқотишини билгани учун норозилик билдирмоқда.\n“Ўзи Ўрикзорда асли тошкентликлар¸ яъни Эски шаҳар, Хадрадан кўчиб, келганлар яшайди. Бутун ота-боболари шаҳарлик бўлиб, келсаю, бирданига қишлоқликка айланса, ҳеч кимга ёқмайдида бу. Бизнинг айбимиз, бетонканинг бу томонида бўлганимиз. Ўрикзор Зангиотага қўшилса, маҳалла аҳли кўп нарса ютқазади. Кўп ўзгаришлар бўлиши керак. Кадастр ҳужжатлари, одамларнинг бошқа ҳужжатлари ўзгаради. Одамларимиз вилоятга қўшилсак, болаларини яхши ўқишга жойлаштира олмаслигини айтяпти, яхши мактабда ўқита олмаслигини айтяпти. Вилоятнинг болаларини шаҳар қабул қилмайди. Пропискага қарайди. Тошкентга ишга жойлашишда ҳам муаммо бўлади. Шунинг учун бизга ёмон томони жуда кўп”, деди Ўрикзор маҳалла йиғини ходими.\nУлуғбек маҳалласида яшовчи аёл эса Қибрайдаги коммунал хизматлар қониқарсиз экани сабаб¸ўз маҳалласини Тошкент вилоятига қўшилишига қарши эканини айтади.\n“Қибрайда қариндошларимиз яшайди. У ердаги аҳволни жуда яхши биламан. Свет, газ, иссиқ сув ҳар доим уларда муаммо. Агар бизни Қибрайга ўтказса, биз ҳам газ-светга зор бўлиб қоламиз. Биз мутлақо қаршимиз Қибрайга қўшилишга. Мен ҳам норозилик мактубига эртага қўл қўяман”.\nМулозим: Ўрикзордаги низога Тошкент шаҳар ҳокимлиги сабабчи\nЎзбекистон ер ресурслари, геодезия, картография ва давлат кадастри қўмитаси (Давергеодезкадастр)нинг Озодлик боғланган мулозими Ўрикзор даҳаси ва Улуғбек шаҳарчасини пойтахт тасарруфидан чиқариш таклифи Тошкент шаҳар ҳокимлигига тегишли эканини таъкидлади.\n“Тўғри бизнинг қўмита Тошкент вилоятидаги 19 та анклав ҳудудлар чегарасини ўзгартириш лойиҳаси устида ишлади. Лекин Тошкент шаҳри чегараларини ўзгартириш лойиҳасига қўмитанинг алоқаси йўқ. Бу Тошкент шаҳар ҳокимлигининг таклифи, уларнинг иши. Номутаносибликлар мавжуд ҳудудларни ўзгартириш устида жорий йил бошида иш бошланди. Лойиҳалар март ойида тайёр бўлди, бироқ карантин сабаб тўхтатиб қўйилди. Мен интернетда Ўрикзор маҳалласи норозилигини кўрдим. Бунда бизни айблашмасин. Нима қилса, шаҳар ҳокимлиги қиляпти. Ҳокимлик кольцовойдан ташқаридаги ерларни Тошкент вилоятига бермоқчи. Биз фақат қўшиб келганмиз. Шу пайтгача шаҳар фақат кенгайиб келган, лекин шаҳардан бирор ҳудуд чиқариб ташланмади. Шаҳар ҳокимлигининг режаси - Тошкентни Нурафшон шаҳри томонга қараб кенгайтириш. Шаҳарнинг бу томондаги чегарасини кольцовойда тўхтатиб, у томонини Нурафшонга етказмоқчи. Нимага бундай қиляпти, буни фақат шаҳар ҳокимлиги билади. Улар президентга нимани асос қилиб кўрсатишган? Буни мен билмадим”, деди матбуотга гапириш ваколати йўқлиги сабаб исми очиқланмаслигини сўраган мулозим.\nМамлакатдаги архитектура ва қурилиш соҳасига масъул Қурилиш вазирлиги мулозими ҳам Тошкент шаҳри чегараларини ўзгартириш таклифига вазирликнинг алоқаси йўқлигини таъкидлади.\n“Бизнинг Тошкент шаҳридаги ҳудудларни вилоятга қўшиш ёки чиқаришга алоқамиз йўқ. Вазирлик фақат вилоятлар бўйича шуғулланади. Тошкент шаҳри эса шаҳар ҳокимлигига берилган. Улар мустақил ўзи ҳал қилади”, деди ўзини таништирмаган вазирлик мулозими.\n7 августда Озодлик Тошкент шаҳар ҳокимининг архитектура, капитал қурилиш ва коммуникацияларни ривожлантириш масалалари бўйича биринчи ўринбосари Даврон Ҳидоятовга кун давомида бир неча бор қўнғироқ қилди. Бироқ Ҳидоятов билан боғланиш имкони бўлмади.\nЎзбекистондаги энг йирик бизнес империяси эгаси саналган Жаҳонгир Ортиқхўжаев раҳбарлик қилаëтган Тошкент шаҳар ҳокимлиги илгари сураëтган бундай ер алмашув режаси ортида қайси гуруҳларнинг қандай иқтисодий манфаатлари турганига оид ҳозирча Озодлик ихтиëрида маълумот йўқ.\nҲукуматнинг мунозарали режасини президент маъқуллади\nҲукумат режасига кўра, пойтахтнинг 1010 гектар ҳудудини Тошкент вилоятига ўтказилиши белгиланган. Айни пайтда Тошкент вилоятидан пойтахтга 10196 гектар ер майдони қўшилиши режалаштирилган.\nМазкур таклиф Ўзбекистон президенти Шавкат Мирзиёевга 5 август куни Тошкент шаҳри ва Тошкент вилоятининг ўзаро чегарадош бўлган туманлари ҳудудларини ўзгартириш бўйича тайёрланган лойиҳалар доирасида тақдим этилди.\nПрезидент матбуот хизмати маълумотига кўра, Мирзиёев таклифларни маъқуллаган.\nPresident.uz ёзишича, янги ўзгаришлар орқали Тошкент вилояти туманлари ва шаҳарларининг ўзаро чегара ҳудудларидаги номутаносибликларга барҳам берилиб, аҳолига қулайлик яратиш мақсади кўзланган.\nМирзиёев Тошкент шаҳрининг Бош режасини қайта кўриб чиқиш, шаҳарга қўшимча берилаётган ер майдонларига уйлар, саноат корхоналари, хизмат кўрсатиш ва ижтимоий инфратузилма объектларини оқилона жойлаштириш, энг асосийси, аҳолига қулай шарт-шароитларни яратишга алоҳида эътибор қаратиш зарурлигини таъкидлаган.


Чехияда бирданига иккита маска тақиб юриш мажбурий этиб белгиланди | Qalampir.uz\nЧехияда бирданига иккита маска тақиб юриш мажбурий этиб белгиланди\nОлам\t20 Февраль 15:53 2395\nЧехия Республикасида кетма-кет учинчи кун ўн мингдан зиёд коронавирус инфекцияси билан касалланиш ҳолатлари аниқланмоқда. Мамлакат расмийлари жамоат жойларида мажбурий равишда бир эмас, иккита тиббий ниқоб тақишни жорий этишга қарор қилди. Бу ҳақда маҳаллий “idnes” нашри ёзмоқда.\nМаълум қилинишича, агар бирор киши иккита ниқоб тақишни истамаса, у махсус нафас олиш мосламасидан фойдаланиши шарт.\n“Мато ниқоблари энди ҳимоя воситаси ҳисобланмайди. Чекловлар 22 февралдан кучга киради”, дейди мамлакат Соғлиқни сақлаш вазири Ян Блатний.\nБош вазир ўринбосари Карел Гавличекка кўра, вируснинг британча штамми тарқалишда давом этаётгани сабабли мамлакатда пандемия ҳолати “унчалик яхши эмас”.\nТаълим вазири Роберт Плаганинг таъкидлашича, устувор вазифа – ўрта мактаб ўқувчиларини анъанавий дарсларга қайтариш, дўконлар очилишини эса кечиктириб турса бўлади. Вазирга кўра, ишчилар махсус нафас олиш мосламаларини тақса, шунингдек харидорлар ўртасидаги ижтимоий масофа сақланса, савдо дўконлари ишни давом эттириши мумкин.\nМутахассисларга кўра, мато ниқоблар одамларни вирус юқтиришдан ҳимоя қилмайди. Шунингдек, шарф, рўмолча ва карнавал маскалари ҳам тиббий ниқобнинг ўрнини босмаслиги айтилган. Бир қатор халқаро аэропортлар эса аллақачон, мато ниқобларни тақиқлашга улгурган.\nЧехия ниқоб пандемия\n08 Май 14:47 50832\n08 Май 20:36 46973\n08 Май 22:09 38813\n09 Май 17:50 29958\n09 Май 18:35 22059


ШАҲРИСАБЗ ХАЛҚАРО БИЗНЕС ФОРУМ МЕЗБОНИ — Chiroqchit.UZ\nШаҳрисабз шаҳри жорий йилнинг 27-28 сентябрь кунлари хорижий инвесторлар билан маҳаллий тадбиркорлар ўртасида ҳамкорликни кучайтириш, вилоятнинг инвестиция салоҳиятини тарғиб қилиш ҳамда бизнес учун яратилган шарт-шароитлар ва имтиёзлар билан таништириш мақсадида ўтказилаётган халқаро бизнес форумга мезбонлик қилмоқда.\nҚашқадарё вилоятининг туман ва шаҳарлари куҳна Кеш шаҳрининг Амир Темур сайлгоҳида ўзининг миллий ҳунармандчилик намуналарини бизнес форумга келган меҳмонлар эътиборига ҳавола қилишимоқда. Форум доирасида вилоятнинг ҳар бир туман ва шаҳарларида ишлаб чиқарилаётган маҳсулотлар кургазмалари ҳам ташкил қилинганлиги ҳудудларнинг иқтисодий салоҳиятини намоён этади.\nХалқаро форумда Чироқчи тумани Туркиянинг “Sade” компанияси билан ҳамкорликда 5 минг гектар ер майдонида анор, узум, кунжут маҳсулотларини етиштириш ҳамда анор пюреси ишлаб чиқариш бўйича музокараларни бошлаб юборди. Шунингдек, Хитой, Озарбайжон, Қозоғистон, Жанубий Корея давлатлари билан истиқболли лойиҳалар амалга ошириш бўйича ўзаро музокаралар олиб бормоқда.\nИЖТИМОИЙ ЁРДАМГА МУҲТОЖ ОИЛАЛАР ҲОЛИДАН ХАБАР ОЛИНДИ


Кутилмаган хабар: Xiaomi’нинг янги флагмани Mi 7 эмас, Mi 8 бўлар экан! - Terabayt.Uz\nSamsung Galaxy A8+ 2018 Grey\n3 375 000 сўм\nКутилмаган хабар: Xiaomi’нинг янги флагмани Mi 7 эмас, Mi 8 бўлар экан!\nXiaomi компаниясининг навбатдаги флагман смартфони – Mi 7 жорий ойнинг 23-санасида тақдим этилишидан хабарингиз бор. Аммо бугун тарқалган маълумотларга кўра, уни компаниянинг саккиз йиллиги шарафига Mi 8 деб аташар экан!\nЎҚИНГ: Xiaomi Mi 7’ни «жонли» суратларда кўрсатишди: қўшалоқ камера ва «кемтик»ли экран\nХитойлик инсайдерларнинг шу кунларда тарқатган хабарларига қараганда, Xiaomi корпорацияси 23 май куни Mi 7 ўрнига, юбилейга бағишлаб чекланган тиражда чиқарилувчи Mi 8 моделини тақдим этмоқчи экан. Аммо Mocha RQ никли инсайдер, ҳеч қанақа Mi 7 модели бўлмаслигини, шу пайтгача ушбу номда аталиб келган флагманнинг ўзи Mi 8 номи билан чиқарилишини айтган.\nНомланишда битта соннинг «ташлаб кетилиши», эҳтимол, смартфондаги йирик ўзгаришлар билан ҳам боғлиқдир, дейишмоқда таҳлилчилар. Жумладан, янги флагманида фойдаланувчининг қиёфасини қоронғида ҳам уч ўлчамда сканерлай оладиган тўлақонли 3D Face юз сканери тизими жорий этилиши айтилган.\nЎҚИНГ: Xiaomi Mi 7 экрани суратлари чиқди: «ўйиқ»ли экран ва тўлақонли 3D Face юз сканери!\nМазкур флагман 23 май куни тақдим этилиши ва 440 АҚШ доллари нархида бозорга чиқарилиши тахмин қилинмоқда. Бу борадаги янгиликларни биз билан бирга кузатинг.\n#андроид смартфон #хабарлар #янги технологиялар #Xiaomi Mi 7 #Xiaomi Mi 8


Тожикистон тижорат банклари доллар олди-сотдисидаги чекловларни бекор қилди\nТожикистонда долларнинг қадрсизланиши ва Россия рублининг миллий валюта – сомонийга нисбатан курсининг ошиши кузатилмоқда. 23 июнь куни мамлакат тижорат банкларида 1 доллар 10 сомонийга тенг бўлиб, 1000 рус рубли учун 177 сомонийдан берилган эди.\nТожикистон миллий валютасининг долларга нисбатан мустаҳкамланиши тенденцияси апрель ойи ўрталаридан бошлаб давом этмоқда. Кўпчилик рубль курсининг ўсишидан хурсанд бўлди, чунки Тожикистонда кўп сонли оилалар меҳнат муҳожирларининг пул ўтказмалари ҳисобига кун кечирмоқда.\nБир ой аввал Тожикистон Миллий банки белгилаган курс бўйича 100 доллар 1210 сомоний, 1000 рубль эса 160 сомоний эди.\nРоссиянинг Украина ҳудудига бостириб кириши бошлангандан сўнг дарҳол Тожикистонда рубль курси кескин тушиб кетди ва 1 минг рубль учун 91 сомонийни ташкил қилди. Бироқ орадан бир неча ҳафта ўтиб, Россия валютаси нафақат қайтди, балки Тожикистон миллий валютасига нисбатан ўз мавқеини мустаҳкамлади.\nИқтисодчи эксперт Фозилжон Фатхуллоевнинг фикрича, кўплаб давлатлар, жумладан, Тожикистонда долларнинг қадрсизланиши «долларизация» билан боғлиқ. "АҚШ компаниялари Ғарб санкциялари туфайли Россияни тарк этганидан сўнг, долларга бўлган эҳтиёж пасайиб кетди, бу эса «де-долларизация» га олиб келди - АҚШ долларидан фойдаланишни босқичма-босқич тўхтатиш жараёни", - дея тушунтиради эксперт.\nТожикистон чет эл валютасини асосан Россияда ишлаётган муҳожирлардан олади. Ўтган йили пул ўтказмаларининг асосий қисми рус рублида амалга оширилган. Россия Марказий банки маълумотларига кўра, 2021 йилда Россиядан Тожикистонга жисмоний шахсларнинг пул ўтказмаларининг қарийб 94,3 фоизи рубль, бор-йўғи 5,6 фоизи доллар бўлган.\nҲозирда Тожикистон тижорат банклари нақд доллар тақчиллиги кузатилмагани учун Америка валютасини сотиб олиш ва сотиш бўйича чекловларни бекор қилди. Банкларнинг Озоди радиоси журналистларига айтишича, энди долларни ҳеч қандай чекловларсиз сотиш мумкин.\nТожикистонда, қоида тариқасида, АҚШ валютасининг ўсиши билан бозорларда маҳсулотлар нархи кўтарилади.\nБир қатор банклар ходимлари, исмини ошкор қилмаслик шарти билан, Тожикистондаги валюта бозоридаги вазият бевосита Россиядаги вазиятга боғлиқлигини айтишди.


Бу ҳақда Ўзбекистон ёшлар иттифоқи Самарқанд вилояти кенгашининг йиғилишида ҳам алоҳида таъкидланди. Унда вилоят ҳокими вазифасини бажарувчи Туробжон Жўраев сўзга чиқиб, 30 июнь куни “Камолот” ЁИҲнинг навбатдаги қурултойида Президентимиз Шавкат Мирзиёев томонидан билдирилган танқидий фикрлар ҳақида тўхталиб ўтди.\nЙиғилишда Ўзбекистон ёшлар иттифоқи Самарқанд вилояти кенгашининг раислигига Рустам Қобилов сайланди.\n— Биз, навқирон авлод вакиллари ҳаётида янги давр бошланди, — дейди Самарқанд давлат архитектура ва қурилиш институти талабаси Ғофир Бобобеков. — Мазкур тузилма фаолияти, Президентимизнинг қўллаб-қувватлаши ҳамда яратилган имкониятлардан самарали фойдаланиб, кўзланган мақсадларимизга эриша оламиз, деб ўйлайман.\nЎзбекистон ёшлар иттифоқи Андижон вилояти кенгашининг биринчи йиғилишида иштирок этганлар келгусида бажарилиши лозим бўлган энг долзарб масалалар юзасидан ўзаро келишиб олдилар. Тадбирда навқирон авлод вакилларига билдирилган ишончни оқлаш, ўғил-қизларни ватанпарварлик руҳида тарбиялаш, уларни касб-ҳунарга йўналтириш масалалари кўриб чиқилди.\n— Ташкилотимиз уюшмаган ёшлар билан ҳам ишлашни ўз олдига мақсад қилиб олган, — дейди Ўзбекистон ёшлар иттифоқи Андижон вилояти кенгаши раиси ўринбосари Ойбек Йўлдошев. — Давлатимиз раҳбари зиммамизга улкан вазифаларни қўйди. Бу эса келажагимиз ворисларининг жамиятдаги ўрни, мавқеи юксалади, деганидир. Бунга амалга ошириладиган хайрли ишлар натижасида эришамиз. Биз ягона мақсад сари бирлашиб, юртимизнинг жаҳондаги энг ривожланган давлатлар қаторидан жой олиши учун ўзимизни асло аямаймиз.\nЙиғилишда мазкур йўналишдаги мавжуд муаммолар ҳам тилга олиниб, уларни бартараф этиш юзасидан чора-тадбирлар белгиланди.\nЎзбекистон ёшлар иттифоқи Тошкент вилояти кенгашининг кенгайтирилган йиғилишида сўзга чиққан вилоят ҳокими Шукурулло Бобоев ва бошқалар Президентимиз ташаббуси билан ташкил қилинган мазкур тузилма эртамиз давомчиларининг ҳақ-ҳуқуқларини таъминлаш, уларда Ватанга муҳаббат, келажакка ишонч ҳиссини қарор топтиришда беқиёс аҳамият касб этишини таъкидлашди. Бу борада давлатимиз раҳбарининг “Ёшларга оид давлат сиёсати самарадорлигини ошириш ва Ўзбекистон ёшлар иттифоқи фаолиятини қўллаб-қувватлаш тўғрисида”ги Фармони муҳим дастуриламал вазифасини ўташи, шубҳасиз.\nЙиғилишда шу кунгача эътибордан четда қолган вазифалар — уюшмаган ёшларнинг муаммоларини, уларни қийнаб келаётган масалаларни таҳлил қилиб, ҳаётда ўз ўрнини топишларида амалий ёрдам кўрсатишни кенгайтириш лозимлиги қайд этилди.\nТадбирда ташкилий масала кўрилди. Дониёр Каримов Ўзбекистон ёшлар иттифоқи вилоят кенгашининг раиси этиб сайланди.\nМазкур рукндаги бошқа мақолалар: « Хориждаги ёшлар билан ишлаш — кечиктириб бўлмайдиган вазифа\tИмконият кенг, фаолият эркин »


Саид Аҳмад. Ижод — изтироб фарзанди — www.ziyouz.uz\nБош саҳифа ҲикматномаАфоризмларСаид Аҳмад. Ижод — изтироб фарзанди\nЧоп этилган 10.01.2017 28.12.2016 МуаллифZiyouz.uz\nОйбек қанча узоқлашса шунча яқинлашяпти. Узоқлашган сари қадри ошяпти. Узоқлашган сари одамлар меҳри уни бағрига тортяпти. Узоқлашган сари овози тиниқ, ёрқин эшитиляпти…\n— Йўқ. Буёғини энди сизлар ёзасизлар. Сен ёзасан. Шум бола энди академик, лауреат, депутат…\nТоғай Мурод қиссалари соф миллий ўзбек қиссалари. Тоғай Мурод қиссаларида тасвирланган одамларга бошқа халқ либосини кийдирсангиз ҳам ўзбеклиги билиниб туради. Уларнинг хулқ-атвори ҳам бошқа халққа асло ўхшамайди…\nБиласизми, романга сўнгги нуқтани қўйганимда кўнглим бирдан бўм-бўш бўлиб қолган. Ҳозир, ўйлаб қарасам, ўша пайтдаги ҳолатим қизини узатган бева отанинг уй остонасида мунғайиб, қараб қолишига ўхшаркан…\n← Аввалги Аввалги Голланд мақоллари (94 та)\nКейинги → Кейинги: Қулман Очилов. Қасд (қисса)


Манзилингиз:Муслимаат»Бош саҳифа»Тадбирлар»«Qur´on.uz» сайтининг 10 йиллигига бағишланган танлов\nBy Muslimaat on\t Noyabr 30, 2014 Тадбирлар\nРоббининг каломини умматига етказиб, унга амал қилишда намуна бўлган ҳазрати Муҳаммад Мустафога дуруду саловатларимиз бўлсин!\nМуҳтарам азизлар! Маълумингизким, ҳижрий 1434 йилда севимли «Ислом.уз» порталимизнинг иш бошлаганига ўн йил тўлганини кенг нишонлаган эдик. Шундан буён порталимиз таркибига кирувчи қатор сайтлар фаолиятининг ўн йиллигини кетма-кет нишонлашда давом этмоқдамиз. Муқаддас динимизни ўрганиш ва ўргатишдек бу хайрли ишда фаолият кўрсата бошлаганига бу ўн йил тўлган сайтларимиздан бири «Қуръон.уз» сайтидир. Мана, ўн йилдирки, бу сайтимиз ўзбекзабон интернет сарҳадларида Аллоҳ таолонинг муборак каломини ўрганиш борасидаги илғор сайтлардан бўлиб келмоқда. Шу муносабат билан «Ислом.уз» портали «Қуръон.уз» сайти фаолиятининг 10 йиллигига бағишланган танлов эълон қилади.\n«Қуръон.уз» сайтининг 10 йиллигига бағишланган танлов шартлари\n«Қуръон.уз» сайтининг 10 йиллигига бағишланган танловдан мақсад, жаннатмакон юртимизнинг улуғ фарзандлари – солиҳ аждодларимиз, улуғ алломаларимизнинг Қуръони Каримни ўрганиш ва ўргатиш борасидаги анъаналарини давом эттириш, Каломи шарифни ўрганиш ва унинг таълимотларини халқаро ахборот тармоқларида, ўзбекзабон интернет сарҳадларида тарғиб қилиш, халқимизнинг Қуръон нури ила йўғрилган маънавий, миллий, маданий ва диний меросини авайлаб-асраш ва келгуси авлодларимизга омонат етказишдан иборатдир.\nМазкур танловда Қуръони Карим мавзусига оид илмий-маърифий, насрий ва назмий адабий асарлар, тасвирий санъат асарлари, ҳамда рақамли дастурлар билан иштирок этишингиз мумкин.\nИштирокчиларнинг яшаш жойи, миллати, дини, жинси, ёши, савия ва малакаси, шунингдек, танловга юбориладиган асарларни тайёрлаш воситалари чегараланмайди (асарлар анъанавий ва электрон тасвир воситаларида тайёрланиши мумкин).\nЮборилган асарлар рўйхати «islom.uz» ва «қуръон.уз» сайтида маълум қилиб борилади.\nТақдим қилинган асарларга ҳакамлар ҳайъати, ҳамда интернет фойдаланувчилари томонидан баҳо берилади. Энг юқори баҳо берилган асарлар ўз мезонлари бўйича танлов ғолиблари деб топилади. Диплом ва қимматбаҳо совғалар тақдим қилинади.\nТанлов 2014 йилнинг 20 ноябрига қадар давом этади.\n«www.islom.uz» портали маъмурияти\nТанлов учун тақдим қилинмоқчи бўлган материаллар admin@islom.uz электрон почтасига юборилади


06 март 2021, Тошкент вақти: 00:56\nЖиноят ишлари бўйича Тошкент вилоят суди 21 февраль куни чинозлик “Аҳмадбой” номи билан танилган Аҳмад Турсунбоевни 13 йиллик қамоққа ҳукм қилган.\nUzNews.uz нашрининг ҳуқуқ-тартибот идораларидаги манбаларига таяниб хабар қилишича, ушбу гуруҳ қидирув-суриштирув ишларини давом эттириш ва алданган фуқаролардан аризаларни йиғиш билан шуғулланмоқда.\n26 февраль куни шундай гуруҳ Тошкент вилоят прокуратурасида иш бошлаганини Озодлик хабар қилган эди.\nТошкент вилоят прокуратурасининг ўнлаб терговчиси 21 февралдан Чинозда тумандаги Хизмат кўрсатиш иқтисодиёт касб-ҳунар коллежи¸ Янгийўлда эса¸ Технология (эски номланиши озиқ-овқат) коллежи биносида махсус штаб очганди.\nЖумладан, Янгийўлдаги штаб ишига бевосита алоқадор мулозим 20 дан ошиқ терговчи фуқароларни қабул қилаётгани, бир кунда 3 мингга қадар аризачи келганини Озодликка билдирган.\nШу йилнинг 21 февралида Аҳмадбой Турсунбоев устидан ҳукм ўқиган судя одамларнинг мулкини қайтариш бўйича алоҳида жиноят иши тергови давом этаётгани ва аҳоли қайтаришга умид қилаётган мулк, пуллар масаласи шу жиноят иши доирасида кўриб чиқилишини билдирган.\nСудда эълон қилинган расмий маълумотга кўра, тергови бораётган қўшимча иш доирасида жуда кўп кўчмас мулк, моддий-товар бойликлар, шу жумладан, автомобиллар, шунингдек, 12 ярим миллион АҚШ доллари миқдоридаги пул хатлаб қўйилган.\nХалқ орасида Аҳмадбой дея танилган 38 ёшли чинозлик тадбиркорга пул берган ва ундан пул олган одамларнинг сони бир неча ўн мингдан кўп экани айтилмоқда.\nПрокуратура ва ИИВ ўртасида тузилган махсус гуруҳ олдида эса ушбу мулк эгаларини аниқлаш ва қайтариш вазифаси турибди. Ҳозирча бу тергов-суриштирувга оид бирор расмий маълумот берилгани йўқ.


Таклиф 25.05.2020 13:36\nҚачонгача одамларга қийинчилик туғдирамиз ёхуд йўл қоидаси бузилмаслиги учун таклифлар...\nУч-тўрт кун илгари Тошкентда тўхташ ва тўхтаб туриш қоидасини бузганларни замонавий йўл билан жазолаш бошлангани, энди ички ишлар ходими ҳайдовчининг иштирокисиз махсус планшет орқали тақиқланган жойда турган машинани суратга олиб, белгиланган жаримани электрон тарзда манзилга жўнатиши маълум қилинган эди.\nАлбатта, бу янгилик илиқ кутиб олинмади. Чунки бу масала анчадан буён муҳокама қилинаётган эди. Яъни пойтахтимизда тўхташ ва тўхтаб туришни тақиқловчи белгилар шунчалик кўпки, уни бузмасликнинг иложи йўқ. Тегишли идорага бу белгиларни ўрнатишни қайтадан кўриб чиқиш таклифи ҳам берилган эди. “Қўл учида” нималардир қилинди, аммо ҳайдовчилар буни ҳис қилмади.\nҲисоб-китобларга қараганда, қоидабузарликлар орасида энг кўп қайд этилаётгани ҳам айнан тўхташ ва тўхтаб туриш билан боғлиқ экан. Демак, бу борадаги тартибни қайтадан кўриб чиқиш лозим. Ҳеч ким атайлаб бу қоидани бузмайди.\n1. Катта кўчаларда авторураргоҳ қуришнинг иложи йўқ экан, кўча бўйларида ҳаракатга халақит бермайдиган даражада арзон нархда вақтинчалик тўхташ жойларини ташкил қилиш керак. У ерга бу ҳақда махсус белгилар ўрнатиш лозим.\n2. Вақтинчалик автотураргоҳга оғир меҳнатга ярамайдиган ёки бирон нуқсони бор шахсларни ишга олиб, уларни махсус кийим-бош билан таъминлаш керак. Бу билан юзлаб шахсларни иш билан таъминлаган бўламиз (айрим идоралар, ресторан ва кафелар олдида анчадан буён шундай ноқонуний хизматлар фаолият кўрсатади).\n3. Айрим автотураргоҳ лар доимо бўш бўлади. Чунки хизмат ҳаққи жуда юқори. Одамлар эса таваккал қилиб, машинасини тақиқловчи бегилар остига қўйиб кетаверади. Шу боис, автотураргоҳ лар нархини қайтадан кўриб чиқиш лозим. “Отнинг калласи”дек нарх белгилаб бир кунда 100 минг ишлаган маъқулми ёки арзонроқ қилиб 500 минг.\n4. Автотураргоҳ лар нархини маҳаллий ҳокимликлар томонидан белгилашни бекор қилиш керак. Бозор иқтисоди дея ҳамма нарсанинг нархини эркинлаштиряпмиз.\nХуллас, ҳар қандай масалада бироз бош қотириб, одамларга енгиллик бўладиган йўлини топсак бўлади. Лекин биз аксини қилишни ўрганганмиз.


Синовдан ўтказилаётган Хитой вакцинаси 5 кишига ножўя таъсир қилган - zarnews.uz\nБугунги кунда Ўзбекистонда Инновация вазирлиги бошчилигида Хитойнинг "Zhifei Longcom" компанияси билан ҳамкорликда "ZF-2001" рекомбинант вакцинасининг 3-фаза клиник синов босқичи ўтказилмоқда.\nҲозирга қадар 3-фаза клиник синови доирасида 6697 нафар кўнгилли ҳамюртимиз вакцинанинг 1-дозаси билан эмланган бўлса, яна 1209 нафари 2-дозани ҳам қабул қилган.\nКлиник синовнинг дастлабки натижаларига кўра, вакцина қабул қилганлар орасида 1-даражали ножўя таъсирлар (аллергик реакция, бироз иситма чиқиши, бош оғриғи) 5 нафар шахсда кузатилган ёки 0,3 фоизни ташкил этган, холос (солиштириш учун, бу кўрсатгич "Pfizer/Biontech"да 2-3,8 фоиз, "Спутник V"да эса 0,3-0,4 фоизни ташкил этган). 2- ва 3-даражали ножўя таъсирлар эса кузатилмаган. Бу ҳақда Қонунчилик палатаси депутати Дониёр Ғаниев маълум қилди.\nАгар махсус комиссия томонидан бундай рухсат берилса, вакцина яратилишида ҳамкор томон сифатида Ўзбекистонга вакцина имтиёзли нархларда ва етарли қувватларда етказиб берилади. Шунингдек, мамлакатда вакцина "ZF-UZ-2001" номи остида Ўзбекистон ҳукумати билан ҳамкорликда тижоратлаштирилиши режалаштирилмоқда.\nМахсус комиссия раисига кўра, Хитой компанияси маҳаллий фармацевтика компанияларимиз билан ҳамкорликда "ZF-UZ-2001" вакцинасини жорий йилда 300 миллион донагача ишлаб чиқиши ва етказиб бериши мумкин. Бу эса жорий йил охиригача мамлакат аҳолисини оммавий равишда эмлаш имкониятини яратади.\nШунингдек, ҳукумат раҳбари Халқаро Вакциналар Иттифоқи (GAVI) томонидан Ўзбекистонга 2,5 миллионга яқин "Astra-Zeneca" вакциналарини бепул етказиб берилиши бўйича ҳам музокаралар якунланаётганини маълум қилди. Музокаралар якунига қараб, ушбу вакциналарнинг дастлабки 800 минг донаси жорий йилнинг март ойларида Ўзбекистонга келтирилиши кутилмоқда.


МАЗКУР ҲАФТАДА ЎТКАЗИЛАДИГАН БРИФИНГЛАР » Самарқанд вилоят Ахборот ва оммавий коммуникациялар бошқармаси\nСамарқанд вилоят Ахборот ва оммавий коммуникациялар бошқармаси » Янгиликлар » МАЗКУР ҲАФТАДА ЎТКАЗИЛАДИГАН БРИФИНГЛАР\nМАЗКУР ҲАФТАДА ЎТКАЗИЛАДИГАН БРИФИНГЛАР\nСамарқанд вилоятидаги шаҳарлар ва туманлар ҳокимликлари, вилоятдаги бошқарув органлари раҳбарларининг Ўзбекистон Республикаси Президенти томонидан қабул қилинган ҳужжатлар ижросига бағишланган брифинглар ўтказиш медиа-режасига мувофиқ\nВилоят, шаҳар ва туманлар ҳокимликлари\n28 июль куни\n🕙 10:00 – Ургут тумани ҳокимлиги;\n🕙 11:00 – Қўшработ тумани ҳокимлиги.\nТижорат банклари мутасаддилари\n27 июль куни\n🕙 14:00 – “Туронбанк”\n📲 Брифинглар ҳокимликлар ҳамда бошқарув органларининг фейсбук ижтимоий тармоғидаги саҳифаси орқали онлайн узатилади, расмий телеграм каналида батафсил ёритилади. Шунингдек, брифинглар аксарият ҳолларда Zoom дастури асосида ташкил этилади.\nСамарқанд вилоят ахборот ва\nоммавий коммуникациялар бошқармаси.\nУШБУ ҲАФТАДА ЎТКАЗИЛАДИГАН БРИФИНГЛАР\nМАЗКУР ҲАФТАДА ЎТКАЗИЛАДИГАН ОНЛАЙН БРИФИНГЛАР


Тушда чукур кўрса нима бўлади ko'rsa nima bo'ladi - Tush tabiri kitobi\nUztext.com » Tush tabiri » Тушда чукур кўрса нима бўлади\nТушда чукур кўрса нима бўлади\nТушда чукурликни кўриш бу сизни ҳолатингиздан далолат берилади. Бундай тушни сизни ички кечинмаларингиз деб таъбир қилинса энь тўғри ҳисобланади. Тушни тўғри таъбир қилиш учун, биринчи навбатта сиз ўнгингиздаги ҳолатингизни яхшилаб ўрганиб таъбир қилиш керак бўлади. Нимадан бошлаш керак?\nТушни нимани англатишини аниқлашдан олдин, аввал сиз ҳаётий вазиятингизни кўз олдингизга келтиринг. Шунга қараб туш туш сизни ички кечинмаларингизми ёки моддий тарафдан йетишмовчиликни огоҳлантираяптими билиб олишингиз мумкин. Туш таъбири чукурликда нима борлигини эслашингизни тавсия беради.\n– Океан тупи – сайёҳат\n– Кўл тупи – ҳурсандчилик\n– Ғор – ўзгариш ёки бирлашиш\n– Ердаги чукурлик – тузоқ\n– Денгиз тупи аёл учун – аёллик рамзи, эркак учун кайфияти\nОкеан ва денгиз суви қалбингизни туп тубидаги кимгадур бўлган нафратингиз деб таъбир қилинади. Бу символ руҳ, магия ва воқеаларни акс этади.\nАгар сиз тушингизда денгиз тупи дунёсида бўлсангиз, бахтингиздан қалбингизни тубига тушиб эслаб ёки ҳавотирга тушиш деб таъбир қилинади.\nАгар сув тоза ва тинниқ бўлса яхши, акс ҳолда сизни ўнгингизда катта имтиҳон кутади. Агар сиз водолаз кийимида бўлсангиз, катта чўққиларга узоқ вақт кетади ва қийин бўлади. Агар сиз сув тубида маҳсус аппарат билан тушган бўлсангиз, унда сиз катта тавакалга қўл урмоқчисиз.\nНимага тушга чукурли киради? Бу белги очилиш деганини ҳам билдиради. Тушда сиз қай ҳолатда чукурликка тушганингизни эсалаб кўринг. Агр сиз куч ғайрат билан тушган бўлсангиз – қайсидур сир очилиши дейилади, агар сиз секин тушсангиз – унча кўп ўрганишлардан кейин айрим нарсаларни билиб оласиз. Агар сиз тушингизла тубига йета олмаган бўлсангиз – ривожланишда давом этинг.\nКундалингингизни ўқиб чиқинг!\nГоҳида сув тубида сузиш – аслида сизга нима кераклигини излаётган экансиз. Агар сиз водолаз кийимида сув тубида сузсангиз – ишдаги ривожланиш дейилади. бу тушни сизни тез ва тўғри қарор қаъбул қилишингиз кераклиги ҳақида огоҳлантиради.\nНима учун тушда сув тубига шўнғийди? Сиз қайсидур одамдан ёки кредиторлардан яширинмоқчисиз. Юқоридан сув тубига сакраш – сиз ўнгингизда жуда каттиқ севиб қоласиз. Агр сиз шўнғиган сув лойқа бўлса – қийин вазиятни йечишга тайёр туринг.\nНимагa тушга сувга шўнғиб кейин сузиб чиқиш киради? Агар сиз чукурликдан сузиб чиқолсангиз аҳволингиз яхшиланади. Агар сиз қийинчилик билан сузиб чиқсангиз – қийинчиликка дуч келасиз, агар осон сузсангиз ҳамма нарса тез ва қийинчиликсиз бўлади.\n25-06-2021, 23:57 9\nНевидимка ночь так спокойна, и до темна Нам бы летом навестить опять наши времена Птица так хотела...\nЭлхэ Ниэннах - Зима ушла\nЗима ушла, как будто бы нечаянно, Она бела как светлая печаль: Я, обжигаясь, пью зеленый чай -...\nПервый Куплет: алёна швец. Ты моё первое сентября Ты сильно пахнущий спиртом забытый маркер И...\nOne - Tote Tulpen\nRote rosen kauf ich nicht für dich Красные розы, я покупаю не для вас Rote Rosen sind zu schad' für...\nСборная Союза - Ты моя навеки, Настя!\nТекст песни Я никогда тебя не забываю Тебя люблю во сне и наяву В разлуке мы - я время убиваю Когда...\nДавай оставим что то нам, и начнем с нуля Как нам понятно Гулять по крышам по ночам Это так нелепо,...\nЛУНА - Суть\n[Куплет 1, ЛУНА] Под ногами словно камни Мысли те, что нам нужны Но все травмы в боли праведны Души...\nЮ.Блудова - Я могу тебя очень ждать! (Э. Асадов)\nЯ могу тебя очень ждать, Долго-долго и верно-верно, И ночами могу не спать Год, и два, и всю жизнь,...\nЭлизиум - Ярко горят\nТо, что ночами снилось, то, как-то днём случилось, поверить трудно, что всерьёз. Дверь на звонок...\nАлёна Швец. - Молодая красивая дрянь\nПервый Куплет: Алёна Швец. Молодая красивая дрянь Я разрушу всю твою жизнь Я убью твою девушку Так...


Qalampir.uz - “Севги изтироби” — гўзал ва бешавқат муҳаббат акс этган сериал\n18:03, 07.09.2017 Кино\nОддий оиланинг ўғли Камол бадавлат оиланинг қизи Ниҳонни севиб қолиши ва уларнинг муҳаббати турли синовларда синалиши таъсирчан руҳда тасвирланган.\nЯқиндагина турк телеканали орқали намойиши тугаган сериал — “Kara sevda” фильми ўзбек тилида “Севги изтироби” дея таржима қилинган ҳолда эфирга узатилмоқда.\n2011 йилдан буён турк сериаллари намойиши тўхтатилган бир вақтда яна бундай фильмларга йўл очилганлиги ўзбек аҳлини қувонтиргани шубҳасиз. Шу вақтгача намойиш этилган турк сериаллари кино ихлосмандларига манзур бўлган эди.\n“Zo‘r TV” телеканали ижодкорлари Ҳайит айёми арафасида дунё рейтингида юқори ўринда турган сериални ўзбек тилига таржима қилган ҳолда намойиш этишни бошлади. Ўзбек томошабинлар қалбини тобора забт этиб бораётган сериал ҳақида қизиқарли маълумотларни эътиборингизга ҳавола этамиз.\nБу картинани аслида “Сўнгсиз муҳаббат” деб таржима қилиш ҳам мумкин эди. Россияда сериал “Чёрная любовь” тарзида интернет орқали томошабинлар эътиборига ҳавола этилган.\nЎткир сюжетли драма жанрида тасвирга олинган сериалда Бурак Озчивит, Неслихан Атагул, Каан Урганжўғли, Хазал Филиз Кучуккёсе, Мелиса Асли Памук каби актёрлар иштирок этишган. Сериалнинг илк қисми Туркияда 2015 йил 14 октябрда эфирга узатилган. Унинг иккинчи фасли 2016 йил 21 сентябрда экран юзини кўрган.\nФильм турли ҳаёт синовларига дуч келган муҳаббат ҳақида. Турк халқи, қайсидир маънода, бизнинг ўзбекларга ўхшаш жиҳатлари борлиги сир эмас. Шарқона ибо-ҳаё, маданият, тарбия каби омилларда ўхшашликларни кўриш мумкин.\nШу сабаб ҳам бу сериал Ўзбекистон аҳли орасида ҳам аллақачон оммалашишга улгурган. Сериални интернет орқали рус ва турк тилларида томоша қилган юртдошларимиз сони анча юқори. Шунга қарамай, сериалга бўлган қизиқиш сўнмаган.\nБурак Озчивит ва Неслихан Атагул турк телеканалларидан бирига интервью чоғида нима учун айнан шу сериалда суратга тушишга розилик билдирганликлари ҳақида тўхталиб ўтишган.\n“...Сценарийни ўқиганимда Ниҳонга меҳрим тушди. У жуда содда. Талаба бўлган бу қиз ўзи учун ажойиб бўлган ҳодисаларни топиб юради. Шу орқали эътиборимни тортди. Бундан ташқари, фильм продюсери, режиссёри, бош қаҳрамоннинг жуфти ва сериал намойиш этиладиган канал муҳим. Мен таклифни қабул қилдим”, дейди Неслихан Атагул. Суратга олиш ишлари давомида актриса жамоа ишидан доим мамнун бўлган.\nАктриса “Суратга олиш ишлари жуда яхши ўтди. Албатта, бошида қийинчиликлар бўлди, аммо булар энди ўтиб кетди. Умид қиламанки, томошабинлар бизнинг сериалдаги қаҳрамонларимизга ишонишади ва бизни яхши кўришади. Ижобий фикрлар олишни истар эдик. Сабаби биз ўзимиз шунга ишонамиз”, дея қўшимча қилди.\nБурак Озчивит “Муҳташам юз йил” сериали орқали мухлислар қалбидан жой олишга улгурган. Актёр “Севги изтироби”даги роли унинг учун янгича йўналишдаги ижро бўлганлигини яширмади:\n“Аввало бу лойиҳада иштирок этганимдан хурсандман. Сериалда қаҳрамонни ўзи куч-қудрати билан оёққа туриши менга ёққанлиги учун лойиҳада иштирок этишга розилик билдирдим. Янги мавсумда айнан шундай ролни ижро этишни истаган эдим. Биз бошидан буён қаҳрамоннинг яралиши устида бирга иш олиб бордик. Шу сабаб жуда ҳаяжонландим. Одатда актёрга сценарий олиб келишади ва у ролга рози бўлади. Бизда эса бироз бошқача бўлди. Мен шу пайтгача ижро қилмаган қаҳрамонни яратишимга тўғри келди”.\nБурак Озчивит сериалдаги қаҳрамони ҳақида қуйидагиларни гапирди:\n“...Камол ёш йигит, тоғ муҳандислиги факультетида ўқийдиган талаба. Ҳаётда бироз моддий қийинчиликка учраган, бироқ шунга қарамасдан у бахтли бўлишига ишонади. Ўйлайманки, бу унинг энг асосий жиҳати. Мен ҳаётдан завқланувчи персонажни яратишга ҳаракат қилдим. У тажрибасиз, аммо келажакка катта умид билан қарайди. Атрофидаги салбий ҳодисаларга ижобий кўз билан қарайди. Ҳаётидаги муаммолари тўғрисида жуда яхши билади. Ҳаётда инсон тақдирини ҳал қилувчи турли вазиятлар бўлади ва бу йигит ҳаётида ҳам ана шундай воқеалар рўй беради. Маълум вақтгача у сабрли бўлади, аммо барчаси ўзгаргач, у ҳам кучга эга бўлади. Бу эса Камолни томошабинлар кўришни истаган персонажга айланишига сабаб бўлади”.\nАйтиш керакки, бу сериалда роль ижро этиш учун Бурак Озчивит мўйловини олишига тўғри келган. “Буни фақат мен гапирмайман. Отам ҳам узоқ йиллар давомида мўйловли бўлган. Бир куни мўйловини олганида, кўчага ҳам чиқмаган. Доимий тарзда мўйлов ёки соқол билан юрадиган эркаклар буни яхши тушунишса керак. Мен ҳам 5 йил давомида мўйлов билан юрар эдим. Осон бўлмаган. Бу сериал учун анча ўзгаришимга тўғри келган”, дейди актёр.\nГўзал ва бешавқат муҳаббат акс этган сериал ҳақида яна маълумотлар беришда давом этамиз. Бизни кузатишда давом этинг.\nТеглар:Севги изтироби Неслихан Атагул Бурак Озчивит\nCуриянинг Ҳама шаҳри ҳаво ҳужумига учради\n12:08, 21.02.2018 17 291\nВа ниҳоят “Севги изтироби” эфирдан олиб ташланди\n12:28, 17.02.2018 16 460\nАбдулла Арипов хусусий ТВлардаги сериалларни танқид қилди\n14:40, 14.02.2018 25 486\n18:53, 13.02.2018 25 858\n13:46, 24.10.2017 24 006


Эски йилнинг одами - soglom.uz\nЭски йилнинг одами\n2017 йил 4 январ\n– Кетаман дедимми, тамом! – Ке-та-мааан!\n– Ойижон, ахир ёшингиз бир жойга бориб қолган бўлса, тағин бу атрофда сиз таниган ва билган инсонларнинг барчаси қазо қилган. Қолгани ҳам анави тракторчи Азим “запчаст”нинг тўқсон саккизга кирган энаси – Тўти момо. Унинг қулоғи оғирлашганига ўн беш йил бўлди. Қаерга, кимнинг уйига кетасиз, ахир!\nҚўшни хонадондан эшитилаётган уруш-жанжал овози ширин уйқумни бузиб юборди. Одамларга ҳайронсан, биринчи январь – Янги йилнинг илк кунини ҳам шундай кутиб оладими?! Қишлоғимиз ҳам у қадар катта эмас. Қаттиқроқ аксириб юборсанг борми, етти маҳалланинг оғзида “дув-дув” гап бўласан...\nКимсан холанинг одати шу: ҳар Янги йилнинг биринчи кунини тўс-тўполон билан кутиб олади. Азбаройи овоз пардаларининг бақувватлигидан қўни-қўшни у ёқда турсин, мол-ҳол, эчки-улоқ ҳам безор бўлган. Аммо, Кимсан хола “молодець” кампирда. Тўқсон ёшни уриб қўйганига қарамай анча тетик. Ҳассасини таққиллатиб юрганида борми, “амиркон” ковушидан “ғарч-ғурч” деган овоз чиқади. Турмуш ўртоғидан ажралганига мана йигирма етти йил бўлибдики, эшигини чертиб келмаган “совчи” қолмади. Кимдир отасига, яна кимдир оёқдан қолган амакисига Кимсан холани тавсия қилади. Бир гап айтсам кулмайсиз, шахсан каминанинг бобоси ҳам шу кампирнинг муҳаббат қозонида анча қовурилган. Ҳаммага жавоби битта:\n– Ҳе-е-е, санларни ўриб берган буғдойингдан ўргилай. Эрта-индин “пақ” этиб ўлиб қолсам, бир ташвишинг икки бўлмайдими?! Яхшиси оталарингга бошқа, “суви қочмаган” жувон топинглар. Уч-тўрт йилда ўзим бешик кўтариб бораман, – дейди-ю, хайр-мазурни ҳам насия қилиб, келганларни қувиб солади...\nБирданига нимадир “чил-чил” бўлиб синди-ю, Нигора янгамнинг тавба-тазарруси эшитила бошлади. Бундай шовқин-суронда ухлашнинг имкони йўқ. Ўрнимдан туриб, эринибгина ташқари томон мўраладим. Ҳаво анчайин совуқ, ҳовлида кечаги байрам асоратлари шундоққина акс этиб турарди. Юзимни ювиб, эгнимга иссиқ кийимларимни илдим-у, байрамона қиёфадаги “жанг майдони” сари йўл олдим.\nДарвозадан ичкари томон кириб борарканман, Кимсан холанинг “оҳ-воҳи” янада равшанроқ эшитила бошлади. Кампир пошшанинг ўғиллари Наим ака анча асабий, Нигора янгам эса қай томонга ён босишни билмай, кўзларини жавдиратганча турарди. Уларнинг ёнига яқинлашиб, астагина томоқ қирдим.\n– Ҳа томоғинг тешилсин, – деди хола менга орқа ўгириб ўтираркан. Холанинг кайфиятидан вазият анча жиддий эканини тушуниб ета бошладим...\nГапнинг индаллосини айтганда, у дедик, бу дедик кампиршо дардини билгунча нақд бир ярим соатни бой бердик. Жанжалнинг асл сабаби бундай: кечаги байрам учун кампиршо алоҳида тайёргарлик кўрган ва ажиндан минг чизиқ бўлган юз-қўлларига оро бериб, соат ўн иккига бонг уришини кута бошлаган. Бироқ, Наим ака анча йиллардан буён онасининг соғлиги ёмонлиги ва уларнинг тез толиқиб қолишини инобатга олиб, зиёфат олди тинчлантирувчи дорисини беради. Буни қарангки, Кимсан холанинг киртайган кўзлари мудраб, хонтахта қошида болишга бош қўяди. Соат тунги иккида уйғониб кетади. Атрофга разм солса ҳамма ширин уйқуда, шоҳона дастурхон ҳам йўқ. Шунча тайёргарлик ва пардоз-андоз ҳам бир пул бўлган. Мана, тонг ёришиб, қарға “қақиллай” бошлабдики, холанинг инжиқлиги тутиб, Наим акага сен сабаб байрамни кутиб ололмадим, эски йилнинг одами бўлиб қолдим, дея ўғлининг гирбонидан олаётган экан.\nВоқеани эшитдим-у, ўзимни кулгидан тўхтата олмай қолдим. Қизиқ, эски йилнинг одами ҳам бўладими, деган савол миямда “гир-гир” айланаверди. Кимсан кампир менга узоқ тикилиб турди-ю, “ҳа, садқаи одам”, деганча шиппаги билан қувиб солди. Ортимга қарамай қочдим. Нақд бир ой шу воқеани эслаб, юзимдан табассум аримади...\nКимсан хола кетдими, дейсизми?! Йўў-ғеее, қаёққа кетсин! Холамиз келгуси янги йилни интизорлик билан кутмоқда...\nХАМИР ХАСИП 12 сония олдин\nЗамонавий бинолар иш бошлади 17 сония олдин\nҚабул жараёнидаги янгиликлар: улар нималардан иборат? 23 сония олдин\nАсалли торт 24 сония олдин\nОила-маҳалла-таълим муассасаси: тарбиянинг олтин занжири 32 сония олдин\nКўзи ожизлар учун гаджет 33 сония олдин\nМағзи малҳам мевалар 55 сония олдин\nМеҳр ва мурувват: дунёнинг қўш устуни 1 дақиқа олдин\nШифохонадаги “қорбобо” 1 дақиқа олдин\nБолалар хавфсизлиги учун “АҚЛЛИ” АВТОМОБИЛЬ 1 дақиқа олдин


"Пахтакор" футболчиси ОЧЛда порлаши кутилаётган истеъдодлар қаторида эътироф этилди » Ўзбекистон янгиликлари – Zamin.uz\n, 17 2021, 04:34\n15 апр, 00:00 1 589 Спорт\nОсиё Чемпионлар Лигасининг жорий мавсуми бошланиш арафасида. Ўтган йилгидан фарқли ўлароқ, бу сафар 2 та жамоа юртимиз шарафини ҳимоя қилади. Бу турнир мамлакат шаъни учун кураш бўлибгина қолмай, аксарият футболчилар учун ўзига хос трамплин вазифасини ҳам ўтиб беради. Бундай ҳолатни ортда қолган йиллар мобайнида бир неча футболчиларимиз мисолида кўрганмиз. Старт олдидан ОФК расмий сайти бу йил порлаши кутилаётган 6 ёш истеъдод ҳақида мақола эълон қилди. Биз эса уни тўлиқлигича таржима қилиб, эътиборингизга ҳавола этишни мақсад қилганмиз.\nИброҳимҳалил Йўлдошев - "Пахтакор"\nОЧЛ. "Ал Ҳилол" устози Луческу ва вингери Ал Довсари: "Бу ўйинни ютиш учун диққатни йўқотмаслигимиз зарур" 17 сен, 19:30\nОЧЛда порлаши кутилаётган 8 футболчи. Улар орасида ҳамюртимиз ҳам бор 09 фев, 21:25\nОЧЛда мукофот пуллари тасдиқланди. Ғолиб жамоа 4 млн АҚШ доллари олади. Қолганларчи? 08 фев, 13:38\n8 йил ўтиб, чемпионлик «Шарқ» эмас, «Ғарб»га насиб этди. «Ал-Ҳилол» - ОЧЛ ғолиби 24 ноя, 18:23\nОФК: Одил Ҳамробеков – эътиборга арзигулик футболчи 17 дек, 21:25\nОФК расмий сайти: Икром Алибов Осиё кубогида ўзини кўрсатади 06 сен, 17:07\n«Қўлларини боғлаб, икки соат зўрлашган». Андижонда 18 ёшли келинни зўрлаганликда олти киши гумон қилинмоқда 16 мая, 21:06 1 760\nМашинада узоқ йўлга отланаётганларга асқатадиган фойдали тавсиялар 16 мая, 18:32 651


Товарни сотувчига қайтадан арзон нархда сотиш жоизми?\nBy Иброҳим Асарий on 04/01/2017 10 САВДОГА ОИД ҲУКМЛАР 17 САВДО-СОТИҚ 18 ҲАРОМ САВДОЛАР 19 СУДХЎРЛИК ВА ҚИМОР ФАТВОЛАР\nБиз савдо билан шуғулланамиз. Бир харидоримиз бор, фақат биздан нарса олади, олган товарини оз муддат ишлатиб яна қайтиб бизга олиб келади ва: “Устига пул қўшиб, бошқасига алмаштирай”, деб айтади. Биз унга: “Олган нарсангизни бизга қайта сотинг”, деб айтмаймиз. Балки: “Бизга қайта сотманг, бошқасига сотинг”, десак у: “Бошқалар ўта арзонга олади. Қолаверса, улар билан олди-бердим йўқ. Ўзингизлар билган нархда гаплашаверайлик”, дейди. Бу ҳол кўп бор такрорланди. Бу ишимиз жоиз ёки йўқлигида шубҳа қилиб қолдик. Илтимос, шунга ойдинлик киритиб берсангиз. Олдиндан рахмат.\nХаридор модомики товарни сиздан нақд пулга сотиб олган бўлса ҳамда харидорнинг сиздан қарзи бўлмаса, унинг бироз муддат ўтгандан сўнг олган товарини бошқасига алмаштириш мақсадида уни арзонроққа сотиши, шунингдек, олган нарсасини бошқа товарга алмаштирмаган тақдирда ҳам уни сизга қайта арзон нархга сотиши ва сизлар уни сотиб олишингизнинг зиёни йўқ. Бу шариатимизда қайтарилган “ийна” савдосига кирмайди, валлоҳу аълам.\nИлова: Ийна савдосининг кўриниши шундан иборатки, бир киши бировга насияга маълум бир товарни сотади, сўнг сотувчининг ўзи ўша товарни харидордан арзонроқ нархда нақд пулга сотиб олади. Масалан, сотувчи харидорга насияга 100.000га автомашина сотади, сўнг уни 90.000 нақд бериб, ўзи қайта сотиб олади. Тўлов вақти келгунича сотиб олган одамнинг зиммасида 100.000 қолаверади. Бу турдаги савдо-сотиқ тури ҳаром қилингандир. Чунки бу рибога эришиш учун қилинадиган бир ҳийла саналади. Гўё насия пулни нақд пул эвазига ўртада ортиқчаси билан сотди ва товарни ҳийла сифатида аралаштирди, холос.\nИбн Умар розияллоҳу анҳумодан ривоят қилинган ҳадисда Расулуллоҳ соллаллоҳу алайҳи ва саллам шундай деганлар: “Агар ийна (рибо) билан савдо-сотиқ қилсангиз, сигирларнинг думини тутсангиз ва фақат экин-тикин билан машғул бўлиб, жиҳодни тарк қилсангиз, Аллоҳ сизларга хорликни келтириб қўяди ва то динингизга қайтмагунларингизча, уни устингиздан кўтармайди” [Абу Довуд: 4362, Аҳмад: 5007].\nУшбу фатвони тайёрлашда Islamweb ва Islamnuri веб саҳифаларидан фойдаланилди.\nAvvalgi maqola“Исроил” деб исм қўйиш жоизми?\nKeyingi maqola Раббоний уламолар кимлар?


Москвага етишмаётган мигрантлар сони айтилди - 03.06.2021, Sputnik Ўзбекистон\nРоссия пойтахтида меҳнат ресурслари билан боғлиқ муаммо тобора жиддийлашиб бормоқда. 03.06.2021, Sputnik Ўзбекистон\nТОШКЕНТ, 3 июн — Sputnik. Москвага 300 минг нафарга яқин меҳнат мигрантлари етишмаяпти. Бу ҳақда Москва мэрининг иқтисодиёт сиёсати масалалар ва мол-мулк ер алоқалари бўйича ўринбосари Владимир Ефимов маълум қилди.Петербургдаги халқаро иқтисодий форумда у РИА Новостига қурилиш соҳасида меҳнат ресурслари билан боғлиқ муаммо тобора жиддийлашиб бораётганини билдирди.Унинг сўзларига кўра, Россия пойтахтида аста-секин патент расмийлаштиришга бораётган мигрантлар кўпаймоқда. Бироқ бу инқирозга қадар давридагидек кам.“Биз ҳозир кунига Москвада ишла учун келаётган 600-700 кишини қайд этмоқдамиз”, - деди мэр ўринбосари.Ефимов меҳнат мигрантларининг мамлакатга киришига оид мавжуд чекловларни керагидан ортиқ деб ҳисоблайди.“Умид қиламизки, яқин орада бу механизмлар соддалаштирилади”, - деди у.Ўзбекистон томонининг расмий маълумотларига кўра, бугун 1,7 млн ўзбекистонлик чет элда, асосан, Россия ва Қозоғистонда меҳнат қилмоқда.Эслатиб ўтамиз, аввалроқ Россияга ишлаш мақсадида келаётган ўзбекистонликлар сони 42 фоизга камайгани хабар қилинган эди.\nмиграция, россия, мигрантлар, москва\nРоссия пойтахтида меҳнат ресурслари билан боғлиқ муаммо тобора жиддийлашиб бормоқда.\nТОШКЕНТ, 3 июн — Sputnik. Москвага 300 минг нафарга яқин меҳнат мигрантлари етишмаяпти. Бу ҳақда Москва мэрининг иқтисодиёт сиёсати масалалар ва мол-мулк ер алоқалари бўйича ўринбосари Владимир Ефимов маълум қилди.\nПетербургдаги халқаро иқтисодий форумда у РИА Новостига қурилиш соҳасида меҳнат ресурслари билан боғлиқ муаммо тобора жиддийлашиб бораётганини билдирди.\n“Одатда шаҳримизда бир миллион атрофида меҳнат мигрантлари ишлайди, бугунги кунда эса улар сони 700 минг атрофида, яъни тахминан 300 минг киши иқтисодда етишмаяпти”, - деди Владимир Ефимов.\nУнинг сўзларига кўра, Россия пойтахтида аста-секин патент расмийлаштиришга бораётган мигрантлар кўпаймоқда. Бироқ бу инқирозга қадар давридагидек кам.\n“Биз ҳозир кунига Москвада ишла учун келаётган 600-700 кишини қайд этмоқдамиз”, - деди мэр ўринбосари.\nЕфимов меҳнат мигрантларининг мамлакатга киришига оид мавжуд чекловларни керагидан ортиқ деб ҳисоблайди.\nМигрантлар учун нималар ўзгаради? РФ ИИВ асосий таклифлари\n28 Май, 13:44\n“Умид қиламизки, яқин орада бу механизмлар соддалаштирилади”, - деди у.\nЎзбекистон томонининг расмий маълумотларига кўра, бугун 1,7 млн ўзбекистонлик чет элда, асосан, Россия ва Қозоғистонда меҳнат қилмоқда.\nЭслатиб ўтамиз, аввалроқ Россияга ишлаш мақсадида келаётган ўзбекистонликлар сони 42 фоизга камайгани хабар қилинган эди.


Марадона аэропортда қўлга олинди\n22 май, 2019, 21:35\nАргетина терма жамоаси собиқ футболчиси, ҳозирда Мексиканинг "Дорадос" клуби бош мураббийи Диего Марадона Буэнос-Айрес аэропортида қўлга олинди.\nThe Sun нашрининг Аргентина матбуотига таяниб ёзишича, бевосита аэропортнинг ўзида қўлга олинган. Гап шундаки, Марадонанинг собиқ рафиқаси Росио Олива 58 ёшли Диегони 5 млн фунтни тўламагани учун судга берган.\nОлива Сан-Мигел оилавий cудига товон пули масаласида мурожаат қилган. Олива ва Марадона 6 йил давомида бирга ҳаёт кечиришган. Диего қўлга олингач унга суд иши очилгани ҳақида огоҳлантиришган. Суд мажлиси 13 июнда бўлиб ўтиши режалаштирилган.\nАссаломуалейкум сайд ахли


Фаррух Дўстов Тошкент “Челленжер”ини ғалаба билан бошлади\nБугун, 12 октябрь куни Тошкентдаги Республика олимпия захиралари теннис мактаби кортларида “Челленжер” туркумига кирувчи, мукофот жамғармаси 125 минг доллардан иборат бўлган турнирнинг асосий тўр баҳслари старт олди.\nБу галги турнирда Ўзбекистоннинг биринчи рақамли теннисчиси Денис Истомин биринчи ракетка сифатида қайд этилган.\nУ эртага, 13 октябрь куни илк даврада беларуслик Уладжимир Игнатикка қарши кортга чиқади.\nЎзбекистоннинг иккинчи рақамли теннисчиси Фаррух Дўстов эса илк босқич учрашувини ўтказди. Босния ва Герцеговиния вакили Алдин Сеткичга қарши кортга чиққан ҳамюртимиз 6:2, 7:5 ҳисобида зафар қучди. Бу ҳақда "Оламспорт.сом" хабар берган.\nЯна бир ўзбекистонлик теннисчи Шониғмат Шофайзиев эса дунё рейтингида 70-поғонадан жой олган беларуслик Сергей Бетовга 4:6, 2:6 ҳисобида имкониятни бой берди.\nЯккалик баҳсларининг асосий тўрида ҳамюртларимиздан Темур Исмоилов ҳамда Жўрабек Каримов ҳам иштирок этади. Исмоилов илк босқичда россиялик Александр Кудрявцев билан, истеъдодли Жўрабек Каримов эса исроиллик Амир Вейнтрауб билан ҳисоб-китоб қилади.


Ер Ҳайдаш ҳақида — У ким, бу нима — QOMUS.INFO\nQOMUS.INFO > Е ҳарфи > ЕР ҲАЙДАШ\nЕР ҲАЙДАШ, шудгор қилиш, шудгорлаш — ерни ишлашнинг асосий усули; ерни экишга тайёрлаш мақсадида ағдаргичли плуглар билан тупроқнинг сув, озиқ, ҳаво ҳамда иссиқлик режимларини яхшилаш. Тупроқ механик, физик-кимёвий, метеорологик ва биологик (атмосфера ёгинлари, микроорганизмлар ва б.) омиллар ва агротехника шароити таъсирида ўзгариб туради. Ҳайдашда ернинг устки қисми остига ва пастки қатлам эса юқорига ағдарилади, бунда тупроқ аралашади, бегона ўт уруғлари, зараркунанда ҳашаротлар, ўғит, анғиз қолдиқлари ва б. тупроққа чуқур кўмилиб, ер унумдорлиги ортади. Ер ҳайдалгач, ҳайдалма қатламнинг пастки қисми ер бетига чиқарилганда қисқа муддат ичида аэрация, қайта намланиш ва фойдали тупроқ флорасининг тез фаоллашуви таъсирида ўсимлик ўзлаштириши мумкин бўлган озиқ моддалар миқдори кўпаяди. Тубига ағдарилган устки қатлам эса узоқ вақт ўзида ижобий хусусиятларни саклаб қолади.\nЕр ҳайдаш турлари. Тупроқ қатламини ағдариш — ҳайдалма қатламни ағдаргичли пулгда 180° ағдариб ҳайдаш. Бунда ҳайдалма қатламнинг усти пастга, ости эса юзага чиқади; Биринчи ҳайдов — тупроқ ярим винтсимон ағдаргичли плугда 135° га ағдарилади, қатламлар ернинг устки қисмига нисбатан 45° бурчак билан жойлашиб, бир-бирига зич тиралади. Бундай ҳайдашда кўп йиллик бегона ўтлар батамом йўқолмайди. Бунда ер бир неча марта дискаланади ва бороналанади; шунинг учун қадимдан ҳайдаладиган ерларда қўлланилмайди. Маданий ҳайдаш — чимқирқарли плугда ҳайдаш. Чимқирқар тупроқнинг юза қаватини (8 — 12 см) қирқиб, остига ташлайди, асосий корпус эса ундан кейинги тупроқнинг заранг каватини (22—30 см) қирқиб, юза қават устига ағдаради. Натижада юза қатламдаги бегона ўтлар, ўсимлик қолдиқлари, зараркунандалар, сепилган органик ва минерал ўғитлар яхши кўмилади. Бундай Ер ҳайдаш агротехникавий талабларга тўла жавоб беради ҳамда тупроқни маданийлаштиришга, ҳосилдорликни оширишга ёрдам беради. Қўш ярусли плугда ҳайдаш — маданий ҳайдашнинг янги, илғор усулларидан бири. Оддий ҳайдашга қараганда бегона ўт босишини 2—3 марта камайтиради. Қўш ярусли ҳайдашда бедапоялар қатлама-қатлам ҳайдалади, натижада келаси йили қайта кўкламайди, илдиз қолдиқлари тупроқ горизонтлари бўйича бир хилда тақсимланиб, унумдорликнинг ошиши учун қулай шароит яратилади.\nЕр ҳайдаш чуқурлиги тупроқ ва иклим зоналари, шунингдек, алмашлаб экиш далаларига қараб табақалаштирилади. Ер ҳайдаш чуқурлиги ҳайдалма қатламнинг қалинлиги, экиннинг биологик хусусиятлари, ўтмишдош экин қандай ишланганлиги, далани қанчалик ўт босганлигига қараб белгиланади. Ерни 20 см чуқурликда ҳайдаш нормал, ундан ошиғи чуқур, камроғи саёз ҳайдашга киради. Ер қамиша бир хил чуқурликда ҳайдалса, ҳайдалма қатлам тубида заранг қатлам (плуг товони) ҳосил бўлиб, ўсимлик учун ноқулай шароит туғилади. Шунга кўра, алмашлаб экиладиган ҳар қайси далани вақт-вақти билан турли чуқурлиқда ҳайдаш маъқул.\nҲайдалма қатлами қалин, эскидан ишланиб келинган ерлар 28—30 см, ҳайдалма қатлами юпқа, шағал ва қум юза ерлар саёз ҳайдалади. Ҳайдалма қатлами 20—22 см дан кам ерлар ҳар йили 2—3 см дан чуқурлатиб, 28—30 см га етказилади. Чириндили қатлами 15—18 см дан ошмайдиган янги ерлар биринчи-иккинчи йили 20—22 см, кейин 22—24 см чуқурликда ҳайдалади. Ўрта Осиёнинг шим. ва ўрта зоналарида, типик ва оч сур тупроқли ерларда 30 см чуқурликда, қалин агро-ирригацин ётқизикли ўтлоқитупроқли ерларда 30—35 см; пахта экиладиган жан. зона ҳамда баҳор эрта келиб, кузи илиқ ва узоқ муддатли ҳудудларда 35 — 40 см, тагзамини кам унумли оч сур тупроқли қадимдан ҳайдаладиган ерлар (Мирзачўл) 20 см чуқурликда ҳайдалиб, 40—50 см чуқурликда юмшатилади. Ер ҳайдашнинг бу тури тупроқ чуқурлаткич ва чуқур юмшаткич ёрдамида ўтказилади. Камқувват қумлоқ ва тош-лоқ ерлар қум ёки шағалини чиқармасдан ҳайдалади. Бўз ерлар 20—22 см чуқурликда ҳайдалиб, кейинги йиллари чуқ. 30 см ва ундан кўпроққа етказилади.\nЕр ҳайдаш вақти экиш мудцати ва б. га боғлиқ. Ер ҳайдашга тупроқ етилиши билан киришилади. Ҳаддан ташқари нам ёки қуруқ Ер ҳайдашда палахсалар кўчади. Ер ҳайдаш кузги шудгорлашнинг энг мувофиқ муддати окт. нинг иккинчи ярми ва нояб. Сизот сувлари чуқур жойлашган ва кузда ёгин кам тушадиган ерлар ҳайдашдан 10 — 25 кун илгари суғорилади. Тупроқ нами ўртача ерлар ҳосил йиғиштириб олиниши биланоқ ҳайдалади. Ёзги Ер ҳайдаш шудгорни экин экишга тайёрлаш ва такрорий экин экиш олдидан утказилади, Кўкламги, ёзги ва айрим ҳолларда кузги Ер ҳайдаш бороналаш билан бирга олиб борилади. Асосий Ер ҳайдашнинг қулай вақти — куз боши (қ. Кузги шудгор). Тупроқнинг юзага ағдарилган қатлами қиш вақтида музлаб ва муздан тушиб туради, бунинг натижасида уларнинг физикавий хусусияти яхшиланади. Хоразм вилояти, Қорақалпоғистон ҳамда Фарғона вилоятининг Қўқон гуруҳи туманлари ўзига хос тупроқ-иқлим шароитига эгалиги (ерларнинг шўрланганлиги, шамол) туфайли ер баҳорда шўри ювилгандан кейин ҳайдалади. Баҳорги Ер ҳайдаш тупроқ донадорлигини яхшилаш, намини кўпроқ сақлаш мақсадида бороналаш ҳамда мола бостириш билан қўшиб олиб борилиши керак.\nЕр ҳайдаш усуллари ва техникаси. Ҳоз. деҳқончилик тизимида ерни пайкал тахталарга бўлиб ҳайдаш кенг тарқалган. Пайкални ичкарига ва ташқарига ағдариб ҳайдаш усуллари қўлланилади. Ичкарига қараб ҳайдаш пайкалнинг ўртасидан, ташқарига қараб ҳайдаш чеккасидан бошланади (расм). Тоғ олди зоналарида ер нишабига нисбатан кўндаланг ҳайдалади. Тупроғи енгил ва кучли шамол эсиб турадиган р-нларда ер шамол йўналишига кўндаланг ҳайдалади. Ҳар бир конкрет шароитда Ер ҳайдаш йўналиши ер нишаби ҳамда қандай агротехника тадбирлари ўтказилиши назарда тутилган ҳолда белгиланади. Ер ҳайдаш олдидан гектарига 15—20 т гўнг, фосфорли ўғитлар йиллик миқдорининг 60—70%, калийли ўғитларнинг 50% солинади. Тупроқнинг юқори қатлами сурилиб, капитал текисланган участкаларда чириган гўнг меъёри гектарига 30—40 т га етказилади.\nЕр ҳайдаш сифати ерларни ўз вақтида, яъни энг қулай муддатларда, ҳеч қандай ариқча ёки марза хрсил қилмасдан, бир хил чуқурликда тупроқ ҳайдалма қатламини ағдариб ҳайдалишини таъминлаш ва б. дан иборат. Ҳайдаш сифати мунтазам равишда назорат қилинади (қ. Дала ишлари сифатини баҳолаш). Ернинг сифатсиз ҳайдалиши плуг, ағдаргичларнинг нотўғри созланганлигини ёки ер қайдашга қониқарсиз тайёрланганлигини кўрсатади.\nАд.: Кондратюк В. П., Обработка почвы под посев хлопчатника в Средней Азии, Т., 1972; Эрматов А., Суғориладиган деҳқончилик, Т., 1983, Абдураҳим Эрматов.


Олимлар ота-онанинг умрини қандай узайтириш мумкинлигини аниқлашди Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Олимлар ота-онанинг умрини қандай узайтириш мумкинлигини аниқлашди 18:00, 10 январь\tОлимлар муҳим ва ноодатий кашфиётлари билан бизни тез-тез ҳурсанд қилиб туришади.\nМасалан, яқинда Калифорния университети олимлари ота-оналаримизнинг умрини қандай узайтириш мумкинлигини аниқлашди. Бунинг йўли жуда оддий экан.\nAdMe.ru тадқиқот натижалари билан бўлишди, шундан сўнг яқинларимизга бизнинг эътиборимиз қанчалик муҳим эканлигини англаб етасиз.\nАниқланишича, ёлғизлик инсонни қаритадиган ва ўлимга олиб борадиган асосий сабаб саналади. Олимлар 1 600 нафар қариянинг ҳаётини кузатишди, уларнинг ўртача умри 71 ёшни ташкил қилди. Унда саломатлик, ижтимоий-иқтисодий омиллар ҳисобга олинмади. Фақат ёлғизлик.\n6 йил давомида тадқиқотнинг 23% ёлғиз иштирокчилари, яқинлари доимий равишда хабар олиб турадиган бор йўғи 14 % кексалар вафот этишди.\nИнсон ёши улғайиши билан яқинлари билан муносабатларга катта аҳамият беради. Бу вақтда эса фарзандларда ота-оналари билан мулоқот қилишга вақт етишмаслиги мумкин.\nКексалар доимий равишда дўст ва яқинларининг камчиликларига сабр билан муносабатда бўлишади. Улар доим ўз ҳаётий тажрибалари билан бўлишишга тайёр.\nҲаётимизда бирор мушкулликка дуч келишимиз билан биз биринчилардан ота-оналаримиз, буви-буваларимизнинг ҳузурига ошиқамиз. Шу сабабли улар ҳам бизнинг меҳр-муҳаббатимиз ва эътиборимизга муҳтож эканликларини унутманг. Ҳафтада ҳеч бўлмаса 2 соат, кунига бор йўғи битта қўнғироқ — ва сиз уларнинг умрларини узайиши учун яна бир имконият яратасиз.\nТошкентдаги тўйлардан бирида куёвнинг онасига қилган кутилмаган совғаси кўз ёшларга сабаб бўлди (Видео)\tУкраинада илк маротаба уч ота-онадан фарзанд дунёга келди\tХонанда Ирода Иралиева она бўлди\tАзиза Ниёзметова: «44 ёшимда яна оналик бахти насиб этди!»\tПешонасида юракча шаклидаги қизил доғи бор чақалоқ интернет юлдузига айланди(Фото)\t2016 йилда фарзандли бўлган машҳурлар\tОтправить


18:30"Реал" класико олдидан Почеттино билан алоқага чиққан 3 18:23"Қизилқум" - "Локомотив" учрашувидан ГАЛЕРЕЯ 0 18:09"Саутгемптон" - "Эвертон". Асосий таркиблар маълум 3 18:08"Ювентус" Салаҳни харид қилиш учун Дибалани "Реал"га сотишга тайёр 2 18:05"Энергетик-БГУ" - "Шахтёр" (матнли трансляция) 9 17:59ПРО лига. "Турон" ва "Динамо" ўртасидаги ўйиндан ГАЛЕРЕЯ 0 17:54Жалолиддинов захирада қолган учрашувда «Тамбов» «Урал» билан дуранг ўйнади 8 17:48Кавани "Манчестер Юнайтед"даги дебюти ҳақида: "Ҳали ҳаммаси олдинда" 0 17:25"Манчестер Юнайтед" 1972/73 йилги антирекордини такрорлади 1 17:22Coca Cola Суперлига. 20-тур рамзий терма жамоаси 4 17:03Де Хеа: "Манчестер Юнайтед" кўпроғига лойиқ. Дарвозабон "Челси"ни қутқарди" 5 16:45Невилл: "Ван де Бек ҳам"Манчестер Юнайтед"да нима қиляпман" деб ўйлаётган бўлса керак" 8 16:16"Ал Ҳилол" "Атлетико" собиқ ўйинчисини 7 миллион евро эвазига ўз сафига қўшиб олди 3 16:07Coca Cola Суперлигаси. 21-тур ҳакамлари маълум 3 15:57Европа қишки вақтга ўтди. Энди футбол ўйинлари бир соат кеч бошланади 4


Психологик тест: Меҳрибонмисиз? – Mulohaza.uz\nПсихологик тест: Меҳрибонмисиз?\nОдамлар ҳар хил бўлади. Баъзилар биринчи учраган кишига охирги нарсасини беришга тайёр, бошқалар эса қишда қорни аяйди. Киши қанча самимий ва меҳрибон, очиқ кўнгил бўлса, шунча ўз олдига дўстлар йиға олади, ён атрофдагиларнинг меҳрини қозонади. Меҳрибон инсонни кўпчилик яхши кўради ва у меҳрига яраша жавоб олади. Баджаҳл кишилар эса бундан мустасно. Сиз қайси одамлар сирасига кирасиз? Атрофдагиларга ҳар доим ҳам меҳрибон ва эътиборлимисиз? Бу саволларга жавоб топишингизда Сизга қуйидаги тест ёрдам беради.\n1. Сиз пул ишладингиз. Бор пулингизни дўстларингиз учун совғага сарф қила олармидингиз?\n2. Дўстингиз ўз ташвишлари ҳақида гапиряпти. Бу сизни қизиқтирмаётганини унга сездирасизми?\n3. Умр йўлдошингиз шахмат ёки бошқа ўйинни ёмон ўйнайди. Унга ёқимли бўлсин, деб баъзан ютқазиб турасизми?\n4. Одамларнинг кайфиятини кўтариш учун тез-тез ёқимли гаплар айтиб турасизми?\n5. Қўпол ҳазилни ёқтирасизми?\n7. Сизга мутлақо қизиқ бўлмаган нарсани сабр билан тинглай оласизми?\n8. Қобилиятларингизни амалда қўллай оласизми?\n9. Ютқиза бошласангиз, ўйинни ташлаб кетасизми?\n10. Ҳақлигингизга ишончингиз комил бўлса, суҳбатдошингиз фикрларини эшитишни рад этасизми?\n11. Илтимосларни бажонидил бажарасизми?\n12. Атрофдагиларнинг кўнглини олиш учун кимгадир ёқимсиз ҳазил қиласизми?\nКелтирилган 1, 3, 4, 7, 11 – саволларга “Ҳа” жавоби учун ва 2, 5, 6, 8, 9, 10, 12 – саволларга “Йўқ” жавоби учун 1 баллдан ҳисоблаб чиқинг.\nКўрилган : 630\nЭнг ёмон феъл\nАна, “олабўжи” келяпти ёхуд болалар нега қўрқади?\nДоимий яхши кайфиятга эришиш учун нима қилмоқ керак?\nҲозирги замон психологлари оила мустаҳкамлиги бўйича...\nПсихология: Аёл кишининг қон гуруҳи унинг ўзига хос...


Андижонда мотамсаро она ҳайкалининг қучоғида видео олган 37 ёшли тиктокер қамалди (видео) | Qalampir.uz\nАндижонда мотамсаро она ҳайкалининг қучоғида видео олган 37 ёшли тиктокер қамалди (видео)\nЖамият\t19 Май 09:28 14882\nЎзбекистонда ҳайкаллар олдида ножўя видео олган тиктокерларга қонуний жазо бериш ҳолатлари айниқса, сўнгги пайтларда кўпайди. Бу сафар Андижон вилоятидаги мотамсаро она ҳайкалининг қучоғида видео олган тиктокер, 3 фарзанднинг отаси — Зафар Кимсанов 15 суткага қамалди.\nВидеода унинг мотамсаро она ҳайкали устига чиқиб, ётиб олиб, “онахоннинг қучоғида ётибман, унинг кимлигини билмайман”, дея ҳурматсизлик қилганини кўриш мумкин.\nКимсановга Ўзбекистон Республикаси Маъмурий жавобгарлик тўғрисидаги кодекснинг 183-моддасига асосан, 15 сутка маъмурий қамоқ жазоси тайинланди.\nМаълумот учун, мотамсаро она ҳайкали Иккинчи жаҳон урушида қатнашган барча аждодлар оналарининг тимсоли ҳисобланади.\nУшбу ҳолатни содир этган 37 ёшли Зафар Кимсанов бундан аввал ҳам хурмача қилиқлари билан танилганди. Кимсанов TikTok’да машҳур бўлиш учун ўзини поезд тагига ётиб олгандек кўрсатиб видео олганди.\nУ поезддан 300 метр олдинда поезд йўлига чиқиб, темир йўлга ётмасдан уяли телефонини темир йўлнинг ўртасига қўйиб, дарҳол ортга қайтгани маълум бўлган. Ўша пайт ҳам унга МЖтКнинг тегишли моддалари билан айблов қўйилган.\nЭслатиб ўтамиз, 11 май куни Самарқанд вилоятидаги Алишер Навоий ҳайкали олдида бир йигитнинг ҳақоратомуз ҳаракат содир этгани акс этган видео ижтимоий тармоқларда тақралганди. У йигит 15 сутка маъмурий қамоқ билан жазоланганди. Шунингдек, йигитга Навоий асари совға қилинганди.\nКейинчалик, Каттақўрғон шаҳрида яна бир йигитнинг Алишер Навоий ҳайкали олдида ножўя ҳаракат содир этгани акс этган видео тарқалди. Видеода йигит ҳайкалга тупурганини кўриш мумкин.\n03 Август 15:51 28948\n03 Август 13:06 28076\n04 Август 12:37 24516\n03 Август 15:01 24069\n04 Август 15:26 21455


19.02.2018 15:50 #24\nБу воқеа йигирма йил олдин содир бўлганди. Бир кун Ўрикзорга опоқдадамларни кўргани кетаётгандим. Ишдан бўш вақтимда Тико русумли машинамда кира қилиб турардим. Чилонзор метросига оз қолганда ўттиз ёшлардаги бир йигит қўл кўтарди. Тўхташим билан олд ўриндиққа ўтирволиб:\n- Тез ҳайданг, мен Жиноят қидирув бўлимида ишлайман. 20-кварталда бир чолни ўлдириб кетишибди. Зудлик билан боришимиз керак, светофорларда ҳам тўхтаманг, - деди.\nМен бош қоқиб, машинани учириб кетдим. Оз ўтмай бир дўкон олдида тўхтанг, деди. Дўкондан бир халта харид кўтариб чиқиб, бор пулингизни беринг, дея ўнг минг сўмдан мўлроқ пулимни олди ва дўконга ташлаб келди. Машинага чиққач:\n- Мен бировдан қарздор юришни хоҳламайман, 14-кварталга қайтинг, пулингизни уйдан обераман, - деди.\nТўққизқаватли уй олдида тўхтадик ва у бозорлигини олиб уйига чиқиб кетди. Кўп кутдим, шом намозини бир четда ўқиб у кириб кетган эшикка борсам елвизакли йўлак, яъни нариги томонида ҳам эшик бор экан. Ҳаммасини тушундим.. бунақа фирибгарликка кўп бор дуч келгандим. Ногоҳ шунда Расулуллоҳ соллаллоҳу алайҳи ва салламнинг: «Пойафзалингизнинг боғичи узилса ҳам истиржоъ айтинг», деган муборак ҳадислари ёдимга тушиб, чин дилдан: «Иннаа лиллаҳи ва иннаа илайҳи рожиъун»*, дедим.\nОпоқдадамларга бозорлик қилволаман деб олган пулимни фирибгарга бериб қўйганимга, у кишининг олдига қуруқ қўл билан бордим. Озгина койидилар ва бирга чой ичиб хуфтон вақтида ортга Себзорга қайтдим. Мижоз бўлиб қолар деган умидда йўлни Чилонзорга солдим. Қоронғида, чироқдан тушган нурни тўсган дарахт остида бир киши қўл кўтарди. Тўхтадим, зулматда юзи кўринмаган киши олд ўриндиққа ўтирдида:\n- 20-кварталда бир чолни ўлдириб кетишибди, тез ҳайданг, - деди-да менга қараб анграйиб қолди...\n15.03.2018 13:15 #25\nЁш боланинг саломига сазовор бўлиш учун киши ушбу саломга муносиб бўлиши керак экан, деган хулосага бордим бугун.\nКўчада ишим битиб уйга қайтар эканман, йўлим мавземиз ҳудудидаги бир мактаб ёнидан ўтган йўлакка тушди. Мендан 7 – 8 қадам олдинда эгнига шим, кўйлак устидан спорт кийимининг афтидан анчадан буён ювилмаган ғижим нимчаси, бошига ажнабийларнинг аллақандай тасвири туширилган қоп-қора кепка кийган киши сигарет тутатиб кетяпти. Кўринишидан ёши мен билан тенг бўлиб, бир қарашда ўзбекка ҳам ўхшаб кетади...\nШу пайтда мактаб дарвозасидан 1- ёки 2- синф ўқувчилари бўлса керак, бир тўда бола чиқиб, ҳар ёққа тарқалди. Уларнинг тахминан 10 – 15 нафари биз келаётган йўлакка ўтди. Болачалар анави кишининг ёнидан индамай ўтиб, менга етганда қўлни кўкракка қўйганча, чиройли салом бериб ўтишди. Мен ҳам эринмай, ҳар бир саломга алик қайтариб бордим.\nСигарет қолдиғини ўчирмай, мактаб панжараси томон улоқтирган анави киши болачаларнинг жарангли саломига эътибор қилди шекилли, орқага ўгирилиб, менга бошдан оёқ разм солиб чиқди.\nЭгнига тоза кийим, бошига миллий дўппи кийган бўлиб, батартиб соқол-мўйлов қўйган катта ёшли кишига ёш болачалар миллат одобига кўра ҳурмат-ла салом бериб ўтиши табиий ҳол эканлигини у ҳам тушунганига ва сўзим бошидаги хулосага борганига умид қилдим.\n15.03.2018 15:46 #26\nэ худога шкур. ман уйлабман ки, я на шу Русслар хакида ёзилипти деб.\n04.04.2018 09:18 #27\nФБ гуруҳларидан бирида ФБдошларимиздан бири гуруҳдошлар олдига қуйидагича савол ташлабди: «Совет давридаги қандай фильмларни ёқтирар эдингиз?»\nУ даврдаги фильмларнинг аксарияти қизиқ, маъноли бўлиб, юксак санъат-ла ишланган, албатта. Гуруҳдошлар кўплаб фильмларни санаб ўтишган, шу жумладан, «Офицеры» фильмини ҳам кўпчилик тилга олган.\nТўғри, биз, яъни совет даври болалари ўша фильмлар таъсирида тарбия топиб, ҳатто ўзимизга касб ҳам танлаганмиз. Ҳарбий мавзуда суратга олинган фильмлар менга офицерлик касбини танлашга туртки берган сабаблардан бири бўлган, десам ҳам бўлаверади.\nЛекин ҳозир ўша фильмларнинг айримларини, шу жумладан, «Офицеры» фильмини кўрар эканман, Ватан озодлиги учун курашган Туркистон фарзандларининг қаҳрамонларча ҳалок бўлаётган, яъни босқинчи ўрислар қўлидан ажал топган ота-боболаримиз жон бераётган фурсатда беихтиёр калима қайтариб, оккупантларни лаънатлаб ўтирадиган бўлиб қолганман.


Президент тежамкор иссиқхоналарни кўпайтириш бўйича топшириқ берди - Халқ сўзи\n18:51 13 Декабрь 2018 Сиёсат\nПрезидент Шавкат Мирзиёев Муборак туманидаги замонавий иссиқхона билан танишди. Бу ҳақда Ўзбекистон Республикаси Президенти Матбуот хизмати хабар бермоқда.\nЧўл ҳудудида жойлашган туманда бундай иссиқхона бўлиши жудаям муҳим. Чунки сифатли сабзавотларга эҳтиёж бор, сув эса танқис.\nТадиркор Қобилжон Ғуломов кам имкониятдан фойдаланиш йўлини топди. 2016 йили “Муборак иссиқлик электр маркази” акциядорлик жамияти ёнидаги ташландиқ ҳудуддан 2 гектар ер олиб иссиқхона барпо этди. Ёмғир тўпланадиган 800-1000 тонналик ҳовузлар қурди. Иссиқхонадаги сабзавотлар томчилатиб суғорилади.\nЯна бир самарали томони, иссиқхона “Муборак иссиқлик электр маркази”да ҳосил бўладиган иссиқ сув орқали қиздирилади. Электр маркази учун совуқ сув керак. Шу боис иссиқхонада бу сув айлантирилиб, совугач қувурлар орқали иссиқлик корхонасига қайтарилади. Бундан иккала томон ҳам ютади.\nБундай тежамкорлик эвазига натижа кутилганидан ҳам яхши бўлди. Тадбиркор яна 7 гектар ерда иссиқхона қурди. У иссиқхонада етиштирилаётган помидор, бодринг каби маҳсулотларнинг асосий қисмини экспорт қилиб, катта фойда олишни чамалаяпти.\nАйни пайтда иссиқхонада қарийб юз киши меҳнат қилмоқда. Келгусида иссиқхонани янада кенгайтириб, иш ўринларини кўпайтириш режалаштирилган.\nУмуман, туман бўйича 60 тадбиркорга шу каби иссиқхона қуриш учун 300 гектар ер ажратилган.\nПрезидентимиз замонавий иссиқхонани кўздан кечириб, ишчилар билан мулоқот қилди.\nАҳоли фаровонлигини ошириш, доимий ва мавсумий иш ўринлари очишда муҳим ўрин тутадиган бундай иссиқхоналар тармоғини янада кенгайтириш зарурлигини таъкидлади.\nШу ерда Қашқадарё вилоятида 2019-2020 йилларда иссиқхоналар ташкил этиш, Чироқчи туманида лалми майдонларда полиз экинларини кўпайтириш, аҳоли томорқаларидан фойдаланиш самарадорлигини оширишга қаратилган қатор лойиҳалар тақдимоти ўтказилди.


Тошкент вилоятида 2016 йилда чорвачиликда ресурстежамкор технологияларни қўллаш бўйича Тавсиялар - Ўзбекистон Республикаси Қишлоқ хўжалиги вазирлиги\nТошкент вилоятинида чорвачиликни ривожлантириш асосан шахсий ёрдамчи, деҳқон ва фермер хўжаликларида чорва моллари бош сонини кўпайтириш мақсадида қорамол сотиб олиш учун микрокредитлар ажратиш, турли ташкилотлар қошида чорвачилик тармоқлари бўйича ёрдамчи хўжаликлар ташкил этиш ҳамда чорвачиликда наслчилик ишини яхшилаш, чет элдан ирсий салоҳияти юқори наслли молларни олиб келиш, сигирлар ва таналарни сунъий уруғлантиришни қамраб олиш даражасини кенгайтириш, зооветеринария сервис хизматларини янада яхшилаш мақсадида зооветеринария пунктларининг сонини кўпайтириш ва фаолиятини кучайтириш орқали амалга оширилмоқда. Шунингдек соҳани ривожлантиришда озуқа базасини мустаҳкамлаш учун мавжуд озуқа экин майдонларидан унумли фойдаланиш, озуқабоп экинлар ҳосилдорлигини ошириш ва уруғчилигини ташкил этиш ҳамда аҳоли ва фермер хўжаликларига омухта ем, шрот ва шелуха маҳсулотларини ва дағал, ширали озуқаларни ташкил этилган махсус шахобчалар орқали етказиб бериш ва бу шахобчалар фаолиятини яхшилаб бориш соҳани ривожлантиришда устувор вазифалар бўлиб турибди.\nТошкент вилоятидаги барча тоифадаги хўжаликдаги хўжаликларда 2015 йил 01.07 ҳолатига 756,1 минг бош қорамол, 338,5 минг бош сигир, 821,2 минг бош қўй ва эчки, 46381 бош отлар, 13475,6 минг парранда мавжуд.\nВилоятдаги биргина фермер хўжаликларида соғиб олинган сут миқдори жорий йилнинг 1 июль ҳолатига 20421 тоннани ташкил этиб, 104,7%-га кўп бўлди, тирик вазнда сўйиш учун етиштирилган моллар 3890 тоннани ташкил этиб, ўсиш суръати 105,2%-га кўпайди.\nТошкент вилоятида қорамолчилик бўйича 88 та наслчилик фермер хўжаликлари бўлиб, уларда 22575 бош қорамол, шу жумладан 8119 бош сигир мавжуд. Бу маълумотлар наслчилик фермер хўжаликларида қорамолларнинг насл негизи яхшиланиб бораётганлигидан далолат берадди. Аммо чорвачилик йўналишидаги фермер хўжаликларини янада ривожлантириш, уларда қорамол бош сонини кўпайтириш, ишлаб чиқарилаётган гўшт ва сут ҳажмини бошқа тоифадаги хўжаликлар улушига нисбатан ошириш муҳим вазифа бўлиб ҳисобланади. Қорамолларнинг насл ва маҳсулдорлик имкониятларини оширишда вилоятда қора-ола, швиц, ва голштин зотли қорамоллар урчитишда асосий зотларимиз ҳисобланади. Аксарият наслчилик тоифасидаги хўжаликларда сигирлардан бир кунда 30-40 килограммдан ёки лактация давомида 6-7 минг кгдан сут соғиб олинмоқда.\nБугунги кунда Тошкент вилояти қорамолчилигида 3-та қорамол зотлари урчитиб кўпайтирилмоқда. Булар сут йўналишидаги қора-ола, голштин зотлари, гўшт-сут йўналишидаги швиц зотлари ҳисобланади.\nҚора-ола зоти бош сони ва сигирларнинг сут маҳсулдорлиги бўйича Тошкент вилоятида энг етакчи зот бўлиб ҳисобланади. Бу зотнинг сигирлари озуқани юқори даражада сут билан қоплаш ва улар елини машинада соғиш талабларига яхши даражада мослашганлик хусусиятлари билан ажралиб туради. Буқалари жадал ўсиш ва яхши даражадаги гўшт маҳсулдорлигига эга. Суғориладиган минтақаларда бу зот қорамолларини урчитиш маҳсулот ишлаб чиқариш ҳажмини ошириш ва самарадорлигини таъминлайди.\nШвиц зотли қорамоллар Андижон вилоятида урчитиш учун муҳим зот бўлиб ҳисобланади. Қорамолларнинг туси қўнғир, боши ўртача катталикда, бўйни қисқа, танаси текис, кўкраги чуқур ва кенг, териси пишиқ, елини ҳажмдор, ва паллалари яхши ривожланган. Сигирларини вазни 550-650 кг, буқалари 900-1100 кг ва ундан юқори. Лактация давомида сут маҳсулдорлиги 3,8-4,0% ёғдорликда 4200-5000 кг ни ташкил этади.\nБу маҳсулдорлик йўналишидаги қўйларни урчитишга алоҳида аҳамият берилади. Пода таркиби қуйидагича бўлиши тавсия этилади: она қўйлар 65-70%, наслдор қўчқорлар 1-2%, қўзилар 29-34\nАндижон вилояти фермер хўжаликларида асаларичилик ишларини ташкил этиш ва асалари оиласини боқишнинг илғор технологиясини қўллаш ва маҳсулдорлигини ошириш йўлларини ташкил этиш, эрта баҳорда бажариладиган технологик жараёнларни амалга ошириш муҳимдир. Шунинг учун ҳам ҳар бир асаларичи асаларизорда баҳор келиши билан асалари оиласида кечадиган барча жараёнларни тўғри ва ўз вақтида бажарса, эртанги кунда мўл ҳосил олишига замин яратади.


БОБУРНИНГ ДАВР ҚОНУНЧИЛИГИГА МУНОСАБАТИ - Ўзбекистон овози газетаси\nБОБУРНИНГ ДАВР ҚОНУНЧИЛИГИГА МУНОСАБАТИ\nБобур томонидан Амир Темур ҳукмронлиги даври ва ундан кейинги темурийлар салтанати қонунчилиги қисман ўрганилган. Ўтган давр ичида яратилган қатор мақола ва рисолаларда бу қонунларнинг ўзига хос хусусиятлари баҳоли қудрат таҳлил қилинган. Бу етарли эмас, албатта. Бу борада ишларни изчил давом эттириш, мазкур давр қонунчилигидаги инсоф, адолат, халқ манфаати тамоилларини кенг ўрганиб, бутун дунёга намойиш қилиш керак, деб ўйлайман.\nБобурнинг қонунларга муносабати, қарашлари, салтанатида қонунларга амал қилиниши алоҳида эътиборга сазавордир. Ўша даврда баъзи бир сарой аёнлари шахсий манфаатини кўзлаб мавжуд қонунчиликка зид иш юритганлиги Бобур томонидан қаттиқ қораланади. Унинг бу қарашлари «Бобурнома»да ва айрим назмий асарларида ҳам ўз аксини топган.\nБобур темурийлар салтанатидаги мулк бўлиш ва унга эгалик қилиш умидида бўлган шаҳзода ва беклар томонидан қонунчиликни бузишга, поймол этишга бўлган ҳаракатларни кескин танқид қилади.\nБобурнинг фикрича, бир темурий шаҳзоданинг омадсизлиги, хатоси ёки камчилиги тартиб ва амалдаги қонунчиликнинг бузилишига олиб келган. Бобур эса «неча жиҳатдин мумкин эмас эрдиким...» деб бу ҳаракатларнинг ғайри қонунийлигини таъкидлайди. Бутун умри давомида Амир Темур салтанати яхлитлигини асраш учун курашган Бобур фикрича, темурий қонунлар, тартиб-низомларга риоя этмаслик, менсимаслик таназзулнинг бошланиши эди. «Хон тилаб туруб, Жаҳонгир мирзоға берилса, хон била тамом якрў бўлмоқ керак эди». Бобурнинг бу эътирози темурийлар салтанатида мулк тақсимлаш қонунияти ва тартибини бузган Султон Маҳмудхонга нисбатан билдирилган эди. Бобур Самарқанд ҳокими Султон Абусаиднинг ўғли бўлган бу шахсни жоҳил, илм аҳли қадрига етмайдиган, мумсик шахс сифатида тасвирлайди. У мулкгирлик қоидасини бузган, муҳорабага ҳисса қўшмасдан ҳам «ўз улуши»ни сўрашдан тап тортмаган. Бу эса қонунга хилоф бўлиб, Бобур бир неча далиллар келтириб, буни исботлайди. У бу қонунбузарликни шундай ифодалайди: «Самарқандни олмоқ доияси била неча йилким бажид черик тортар эдук, Султон Маҳмудхондин агарчи муътаддун биҳ мадад ва кўмак бўлмас эди, вале Самарқанд фатҳидан сўнг Андижонни тамаъ қилур эди».\nСултон Маҳмудхон ва яна бир гуруҳ мулкпарастлардан Бобур қаттиқ норизо бўлади.\nБобур ана шу алпозда жуда кўп ранж ва машаққатлар чекиб, Оҳангарондан Кандир довони орқали Ахсига боради. Лекин бу ерда ҳам у адолатсизликка дуч келади. Шундан сўнг у надомат билан «бек ва бекотдин ва йигит ялангдин етти-саккиз юз киши тамом мендан айрилдилар» дейди ва бунинг сабабини қуйидагича изоҳлайди: «Хоннинг агарчи ўзга ахлоқ ва атвори хўб эди, вале сипоҳийлиқ била сардорлиқдин бисёр бебаҳра эди. Хожа Абулмакорим била Танбалнинг оғаси Бек Телбаниким, ул маҳалда хоннинг эшикоғаси эди, элчиликка йибордилар. Бир неча чин ва ёлғон сўзлар айтиб, хонға ё орадағиларға пора ва ришва қабул қилдилар. Хон ушмунча била мурожаат қилди».\nУшбу ноҳақликлар боис «манга бисёр душвор келди, беихтиёр йиғладим» деган Бобур яна Андижонга эга бўлиш ниятида «чун салтанат дағдағаси ва мулкгирлик доияси бор, бир қатла, икки қатла иш юримаган била кўмак тилаб, Тошкентга хон қошиға бордим», дейди.\n«Бобурнома» муаллифи инсоф-диёнат тарафдори, тартибга ўта риоя этувчи ҳукмдор сифатида ўқувчи кўз ўнгида гавдаланади. Айниқса, салтанатни бошқариш, давлатчилик – қонун-қоидаларига қаттиқ амал қилган Бобур мавжуд тартибларни бузган ҳар бир кимсага муросасиз эди.\nҚуйидаги мисол Ҳусайн Бойқарога тегишли бўлиб, Бобур бу темурий султон ҳақида барча замондошларига нисбатан объектив баҳо берган. Ҳусайн Бойқаро Хуросонни 37 йил давомида бошқарганлигига қарамасдан, Бобур унинг баъзида қонунларга хилоф иш тутганини қаттиқ танқид қилади. Бобурнинг фикрича, давлат хазинаси дахлсиздир. Хазина доимо шоҳнинг назоратида туриши, унинг амр-фармони билан сарфланиши керак. «Бобурнома»да ёзилишича, салтанат бошлиғи ҳеч вақт тасарруфида бўлган, ҳатто ўзига тегишли бойликни ҳам биров билан шериклик тариқасида баҳам кўрмаслиги керак. Бироқ, Ҳусайн Бойқаронинг бир қарорини Бобур тасаввурига сиғдиролмайди. Унингча, салтанатга тегишли бўлган даромад, бойлик, мулк фақат султоннинг ихтиёрида бўлиши, уни бирон-бир бошқа шахс идора қилмаслиги керак. Султон Ҳусайн салтанатида даромадлар «бир қарожў» билан бўлинганки, бунга Бобур томонидан иқтисодий қонунчиликни бузилиши сифатида қаралади: «Яна Музаффар барлос эди. Мирзонинг (Ҳусайн Бойқаронинг) қазоқлиқларида (муҳорабаларида) бор эди. Билмон, мирзоға қайси таври хуш ёқиб, асру улуғ риоят қилиб эди. Эътибори бу мартабада эдиким, Султон Ҳусайн мирзо қазоқлиғида анинг бирла мундоқ шарт қилиб эдиким, ҳар вилоятким мусаххар бўлса, чаҳор донг мирзонинг бўлғай, ду донг анинг. Бу ажаб шартедур, подшоҳлиқта қачон рост келгайким, бир қарожў кишини ўзи била шарик қилғай. Ини-ўғил била бундай шарт муяссар бўлмас. Бек киши била худ нечук муяссар бўлур? Тахт олғондин сўнг бу шарттин пушаймон бўлди, вале суд қилмади».\nБиз Бобурнинг ўз даври қонунчилигига муносабатининг айрим жиҳатларига тўхталдик, холос. «Бобурнома»дан ташқари бу буюк алломанинг назмий асарларида ҳам қонунчиликка риоя этиш, унга амал қилишга оид жуда қимматли фикрлари билдирилган. Биргина унинг «Мубаййин» номли асарини оладиган бўлсак, унда шариат ҳукми, унинг аҳкомларига риоя этишга қаттиқ эътибор берганлигини кўрамиз. Мана бу мисраларда Бобур ҳар қандай даромаддан хирож (солиқ) бериш шартлиги, уни бермаслик қонунга хилоф иш тутиш билан тенглигини таъкидлаган:\nҲар не андин ғараз тижоратдур,\nЖавҳару хоҳ рахт, хоҳ отдур.\nБер закотини мулк ўлур фурсат,\nГар тижоратга айласанг ниййат.\nҚийматини буларнинг айла ҳисоб,\nОлтину йо кумушча бўлса нисоб...\nМухтасар айтганда, Бобур ўзининг «Бобурнома» асарида темурийлар салтанатида қонунлар, тартиб-қоидалар ҳақида, уларни бузишга бўлган уринишлар ҳақида батафсил маълумотлар қолдирган. Ушбу қимматли манбаларни ўрганиш, таҳлил қилиш, кенг ўқувчилар ҳукмига ҳавола этиш эса бугунги бобуршунослик олдида турган долзарб масалалардан биридир.